ΟΔΗΓΙΑ 96/49/ΕΚ ΤΟΥ ΣΥΜΒΟΥΛΙΟΥ της 23ης Ιουλίου 1996 για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

(1) ότι, κατά τα τελευταία έτη, οι σιδηροδρομικές μεταφορές επικίνδυνων εμπορευμάτων αυξήθηκαν σημαντικά, πράγμα που συνεπάγεται αύξηση των κινδύνων ατυχήματος και ότι, ως εκ τούτου, πρέπει να ληφθούν μέτρα ώστε οι μεταφορές αυτές να εκτελούνται υπό τις καλύτερες δυνατές συνθήκες ασφάλειας 7

(2) ότι όλα τα κράτη μέλη είναι συμβαλλόμενα μέρη της σύμβασης περί διεθνών σιδηροδρομικών μεταφορών (COTIF) η οποία θεσπίζει, στο παράρτημα Β, τους ενιαίους κανόνες όσον αφορά τη σύμβαση διεθνούς σιδηροδρομικής μεταφοράς εμπορευμάτων (CIM), της οποίας το παράρτημα 1 αποτελεί τον κανονισμό σχετικά με τη διεθνή σιδηροδρομική μεταφορά επικίνδυνων εμπορευμάτων (RID) και ότι το γεωγραφικό πεδίο εφαρμογής της σύμβασης επεκτείνεται πέραν της Κοινότητας 7

(3) ότι η σύμβαση αυτή δεν καλύπτει τις εθνικές σιδηροδρομικές μεταφορές επικίνδυνων εμπορευμάτων 7 ότι είναι ως εκ τούτου, σημαντικό να εξασφαλισθεί η ενιαία εφαρμογή εναρμονισμένων κανόνων ασφαλείας στο σύνολο της Κοινότητας 7 ότι το καταλληλότερο μέσο για το σκοπό αυτό είναι η ευθυγράμμιση των νομοθεσιών των κρατών μελών με τον RID 7

(4) ότι, στο πλαίσιο της τήρησης της αρχής της επικουρικότητας, η προσέγγιση των νομοθεσιών είναι αναγκαία για την εξασφάλιση υψηλού επιπέδου ασφαλείας στις εθνικές και διεθνείς μεταφορές, την εξάλειψη των στρεβλώσεων του ανταγωνισμού διευκολύνοντας την ελεύθερη κυκλοφορία εμπορευμάτων και υπηρεσιών στο σύνολο της Κοινότητας, και τέλος για την εξασφάλιση της συνοχής με τις λοιπές κοινοτικές διατάξεις 7

(5) ότι οι διατάξεις της παρούσας οδηγίας δεν θίγουν τη δέσμευση που ανέλαβε η Κοινότητα και τα κράτη μέλη της, βάσει των στόχων που καθορίζονται στο κεφάλαιο 19 του σχεδίου δράσης «21ος αιώνας» της Διάσκεψης των Ηνωμένων Εθνών για το Περιβάλλον και την Ανάπτυξη (UNCED) του Ρίο ντε Τζανέιρο τον Ιούνιο του 1992, να προσπαθήσουν να εναρμονίσουν τα συστήματα κατάταξης των επικίνδυνων ουσιών 7

(6) ότι δεν υπάρχει ακόμη ειδική κοινοτική νομοθεσία που να ρυθμίζει τις συνθήκες ασφαλείας υπό τις οποίες πρέπει να μεταφέρονται οι βιολογικοί παράγοντες και οι γενετικά τροποποιημένοι μικροοργανισμοί, οι οποίοι καλύπτονται από τις οδηγίες 90/219/ΕΟΚ (4), 90/220/ΕΟΚ (5) και 90/679/ΕΟΚ (6) 7

(7) ότι οι διατάξεις της παρούσας οδηγίας εφαρμόζονται μη θιγομένων άλλων κοινοτικών διατάξεων σχετικά με την ασφάλεια των εργαζόμενων και την προστασία του περιβάλλοντος 7

(8) ότι τα κράτη μέλη πρέπει να μπορούν να εφαρμόσουν τους ειδικούς κανόνες κυκλοφορίας για τη μεταφορά στο έδαφός τους επικίνδυνων εμπορευμάτων διά του σιδηροδρόμου 7

(9) ότι, τα κράτη μέλη πρέπει, όσον αφορά τις εσωτερικές σιδηροδρομικές μεταφορές επικίνδυνων εμπορευμάτων, να διατηρήσουν το δικαίωμα της προσωρινής εφαρμογής κανόνων σύμφωνων προς τις συστάσεις των Ηνωμένων Εθνών για τις συνδυασμένες μεταφορές επικίνδυνων εμπορευμάτων, στο μέτρο που ο RID δεν έχει ακόμα εναρμονισθεί με τους κανόνες αυτούς, που πρέπει να διευκολύνουν τις συνδυασμένες μεταφορές επικινδύνων εμπορευμάτων 7

(10) ότι κάθε κράτος μέλος πρέπει να διατηρήσει το δικαίωμα να ρυθμίζει ή να απαγορεύει, αποκλειστικά και μόνον για λόγους άσχετους με την ασφάλεια, την εσωτερική μεταφορά ορισμένων επικίνδυνων εμπορευμάτων σιδηροδρομικώς 7

(11) ότι είναι σκόπιμο να ληφούν υπόψη τα αυστηρότερα μέτρα ασφαλείας που εφαρμόζονται στη σήραγγα της Μάγχης, εξαιτίας της ιδιαιτερότητός της, ήτοι της θέσεως και του μήκους της, να δοθεί δε στα κράτη μέλη η δυνατότητα να εφαρμόζουν ανάλογα μέτρα σε ανάλογες καταστάσεις 7 ότι ορισμένα κράτη μέλη πρέπει να μπορούν να εφαρμόζουν αυστηρότερους κανόνες σχετικά με υλικά προς μεταφοράν, εξαιτίας της θερμοκρασίας του περιβάλλοντος 7

(12) ότι, για να ληφθεί υπόψη το ύψος των επενδύσεων που πρέπει να γίνουν στον τομέα αυτόν, είναι σκόπιμο να ορισθεί μεταβατική περίοδος ούτως ώστε τα κράτη μέλη να μπορέσουν να διατηρήσουν προσωρινά ορισμένες ειδικές εθνικές διατάξεις όσον αφορά τις απαιτήσεις για την κατασκευή ή χρησιμοποίηση δεξαμενών, δοχείων, συσκευασιών ή κώδικα άμεσης δράσης 7

(13) ότι η αξιοποίηση των νέων τεχνολογικών και βιομηχανικών εξελίξεων δεν πρέπει να παρεμποδίζεται και ότι προς το σκοπό αυτό θα πρέπει να προβλεφθούν προσωρινές παρεκκλίσεις 7

(14) ότι οι διατάξεις του RID επιτρέπουν τη σύναψη συμφωνιών που παρεκκλίνουν της σύμβασης αυτής και ότι οι πολυάριθμες διμερείς συμφωνίες μεταξύ των κρατών μελών εμποδίζουν την ελεύθερη παροχή υπηρεσιών μεταφοράς επικίνδυνων εμπορευμάτων 7 ότι η εισαγωγή των αναγκαίων διατάξεων στο παράρτημα της παρούσας οδηγίας θα πρέπει να εμποδίσει τις παρεκκλίσεις αυτές 7 ότι θα πρέπει να προβλεφθεί μεταβατική περίοδος κατά τη διάρκεια της οποίας οι υπάρχουσες συμφωνίες θα εξακολουθήσουν εφαρμοζόμενες από τα κράτη μέλη 7

(15) ότι οι σιδηροδρομικές μεταφορές επικίνδυνων εμπορευμάτων που προορίζονται ή προέρχονται από τρίτες χώρες επιτρέπονται εφόσον εκτελούνται συμφώνως προς τις διατάξεις του RID 7 ότι θα πρέπει, ωστόσο, για τις μεταφορές από και προς τις Δημοκρατίες της πρώην Σοβιετικής Ένωσης που δεν είναι συμβαλλόμενα μέρη της σύμβασης περί διεθνών σιδηροδρομικών μεταφορών (COTIF), να προβλεφθεί το δικαίωμα των κρατών μελών να επιβάλουν τα κατάλληλα μέτρα προκειμένου να εξασφαλίσουν επίπεδο ασφαλείας ανάλογο με το προβλεπόμενο από τον RID 7

(16) ότι η παρούσα οδηγία πρέπει να μπορεί να προσαρμοστεί ταχέως στην τεχνική πρόοδο, ιδίως με την υιοθέτηση των νέων διατάξεων του RID 7 ότι προς το σκοπό αυτό είναι σκόπιμο να συσταθεί επιτροπή και να καθιερωθεί διαδικασία στενής συνεργασίας μεταξύ των κρατών μελών και της Επιτροπής στο πλαίσιο της εν λόγω επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

ΚΕΦΑΛΑΙΟ I Πεδίο εφαρμογής

Άρθρο 1

1. Η παρούσα οδηγία εφαρμόζεται στις σιδηροδρομικές μεταφορές επικίνδυνων εμπορευμάτων εντός ή μεταξύ των κρατών μελών. Ωστόσο, τα κράτη μέλη μπορούν να εξαιρούν από το πεδίο εφαρμογής της οδηγίας τις μεταφορές επικίνδυνων εμπορευμάτων οι οποίες εκτελούνται με μεταφορικά μέσα που ανήκουν στις ένοπλες δυνάμεις ή βρίσκονται υπό την ευθύνη τους.

2. Οι διατάξεις της παρούσας οδηγίας επ' ουδενί θίγουν το δικαίωμα των κρατών μελών να καθορίζουν, τηρουμένου του κοινοτικού δικαίου, ειδικές απαιτήσεις ασφάλειας για τις εθνικές ή διεθνείς σιδηροδρομικές μεταφορές επικίνδυνων ουσιών, εφόσον το παράρτημα της παρούσας οδηγίας δεν καλύπτει το συγκεκριμένο τομέα, όσον αφορά:

- την κυκλοφορία των σιδηροδρομικών συρμών,

- τη διάταξη των βαγονιών εμπορευμάτων στον σιδηροδρομικό συρμό, που εκτελεί εθνικό δρομολόγιο,

- τους κανόνες εκμετάλλευσης σχετικά με τις πράξεις που συνδέονται με τη μεταφορά, όπως η διαλογή ή η στάθμευση,

- την κατάρτιση του προσωπικού και τη διαχείριση των πληροφοριών σχετικά με τα μεταφερόμενα επικίνδυνα εμπορεύματα,

- τους ειδικούς κανόνες σχετικά με τη μεταφορά επικίνδυνων εμπορευμάτων στους επιβατικούς σιδηροδρομικούς συρμούς.

Άρθρο 2

Για τους σκοπούς της παρούσας οδηγίας νοούνται ως:

- «RID»: ο κανονισμός που διέπει τις διεθνείς σιδηροδρομικές μεταφορές επικίνδυνων εμπορευμάτων και που εμφαίνεται ως παράρτημα I του προσαρτήματος Β της σύμβασης περί διεθνών σιδηροδρομικών μεταφορών (COTIF), μαζί με τις τροποποιήσεις του,

- «CIM»: οι ενιαίοι κανόνες για τη σύμβαση διεθνούς σιδροδρομικής μεταφοράς εμπορευμάτων, προσάρτημα Β της σύμβασης περί διεθνών σιδηροδρομικών μεταφορών (COTIF), μαζί με τις τροποποιήσεις τους,

- «επικίνδυνα εμπορεύματα»: ύλες και αντικείμενα των οποίων η σιδηροδρομική μεταφορά απαγορεύεται ή επιτρέπεται υπό ορισμένους μόνον όρους που τίθενται στο παράρτημα της παρούσας οδηγίας,

- «μεταφορά»: οποιαδήποτε πράξη σιδηροδρομικής μεταφοράς επικίνδυνων εμπορευμάτων, η οποία λαμβάνει χώρα ολικώς ή μερικώς στο έδαφος κράτους μέλους και στην οποία συμπεριλαμβάνονται οι δραστηριότητες φόρτωσης και εκφόρτωσης, καθώς και η μεταξύ των διαφόρων μεταφορικών μέσων μετακίνηση και οι στάσεις που απαιτούνται λόγω των συνθηκών μεταφοράς, οι οποίες καλύπτονται από το παράρτημα της παρούσας οδηγίας, με την επιφύλαξη των νομοθετικών ρυθμίσεων των κρατών μελών όσον αφορά τη νομική ευθύνη εκ των ενεργειών αυτών. Η έννοια της «μεταφοράς» δεν περιλαμβάνει τις πράξεις μεταφοράς που πραγματοποιούνται εξ ολοκλήρου εντός του χώρου μιας επιχείρησης.

Άρθρο 3

1. Με την επιφύλαξη του άρθρου 6, δεν επιτρέπεται να μεταφέρονται σιδηροδρομικώς επικίνδυνα εμπορεύματα των οποίων η μεταφορά απαγορεύεται βάσει του παραρτήματος.

2. Εκτός εάν προβλέπεται διαφορετικά από διατάξεις της παρούσας οδηγίας, και με την επιφύλαξη των κανόνων σχετικά με την πρόσβαση των σιδηροδρομικών επιχειρήσεων στην αγορά, ή των γενικών κανόνων που διέπουν τη σιδηροδρομική μεταφορά εμπορευμάτων, οι σιδηροδρομικές μεταφορές επικίνδυνων εμπορευμάτων επιτρέπονται εφόσον τηρούνται οι κανόνες του παραρτήματος.

ΚΕΦΑΛΑΙΟ II Παρεκκλίσεις, περιορισμοί και εξαιρέσεις

Άρθρο 4

Για πράξεις εσωτερικών σιδηροδρομικών μεταφορών διενεργουμένων στην επικράτειά του, κάθε κράτος μέλος μπορεί να διατηρεί τις περί σιδηροδρομικών μεταφορών επικίνδυνων εμπορευμάτων διατάξεις της εθνικής του νομοθεσίας, οι οποίες είναι σύμφωνες με τις συστάσεις των Ηνωμένων Εθνών περί μεταφοράς επικίνδυνων εμπορευμάτων, μέχρις ότου το παράρτημα της παρούσας οδηγίας αναθεωρηθεί ώστε να ανταποκρίνεται προς τις συστάσεις. Στις περιπτώσεις αυτές, το εκάστοτε κράτος μέλος ενημερώνει σχετικά την Επιτροπή.

Άρθρο 5

1. Με την επιφύλαξη άλλων κοινοτικών διατάξεων, τα κράτη μέλη διατηρούν το δικαίωμα να ρυθμίζουν ή να απαγορεύουν τη μεταφορά ορισμένων επικινδύνων εμπορευμάτων στο έδαφός τους, αποκλειστικά και μόνο για λόγους άλλους πλην της ασφαλούς μεταφοράς, όπως για λόγους που έχουν σχέση με την εθνική ασφάλεια ή την προστασία του περιβάλλοντος.

2. α) Για τις μεταφορές μέσω της σήραγγας της Μάγχης, η Γαλλία και το Ηνωμένο Βασίλειο μπορούν να επιβάλλουν διατάξεις αυστηρότερες από τις οριζόμενες στο παράρτημα. Οι διατάξεις αυτές φέρονται σε γνώση της Επιτροπής, η οποία ενημερώνει σχετικά τα άλλα κράτη μέλη.

β) Εάν ένα κράτος μέλος κρίνει ότι οι διατάξεις αυτές θα πρέπει να εφαρμοσθούν και σε μεταφορές πραγματοποιούμενες στο έδαφός του μέσω σηράγγων με χαρακτηριστικά παρεμφερή αυτών της σήραγγας κάτω από τη Μάγχη ενημερώνει περί αυτού την Επιτροπή. Η Επιτροπή, ενεργώντας με τη διαδικασία του άρθρου 9, αποφασίζει εάν η περί ης ο λόγος σήραγγα παρουσιάζει παρεμφερή χαρακτηριστικά. Οι διατάξεις που θεσπίζει κράτος μέλος κοινοποιούνται στην Επιτροπή, η οποία ενημερώνει σχετικά τα άλλα κράτη μέλη.

γ) Τα κράτη μέλη στα οποία η θερμοκρασία του περιβάλλοντος είναι συχνά κατώτερη των - 20 °C, μπορούν να επιβάλουν αυστηρότερες προδιαγραφές όσον αφορά τη θερμοκρασία λειτουργίας του υλικού με το οποίο εκτελούνται οι σιδηροδρομικές μεταφορές επικίνδυνων εμπορευμάτων στην επικράτειά τους, μέχρις ότου ενσωματωθούν στο παράρτημα διατάξεις σχετικά με τις κατάλληλες θερμοκρασίες αναφοράς για συγκεκριμένες κλιματικές ζώνες.

3. Εάν μετά από κάποιο ατύχημα ή περιστατικό, ένα κράτος μέλος κρίνει ότι οι ισχύουσες διατάξεις ασφάλειας επιδέχονται βελτίωση, ώστε να περιοριστούν οι κίνδυνοι τους οποίους συνεπάγεται η μεταφορά ή εάν χρειάζεται επείγουσα δράση, ενημερώνει την Επιτροπή, από το στάδιο ήδη του προγραμματισμού, σχετικά με τα μέτρα που προτίθεται να λάβει. Με τη διαδικασία του άρθρου 9, η Επιτροπή αποφασίζει κατά πόσον πρέπει να επιτραπεί η εφαρμογή των μέτρων αυτών και καθορίζει τη διάρκειά τους.

4. Τα κράτη μέλη μπορούν να διατηρήσουν όλες τις εθνικές διατάξεις εν ισχύι στις 31 Δεκεμβρίου 1996 και αφορούν τις μεταφορές και τις συσκευασίες υλών που περιέχουν διοξίνες ή φουράνια.

Άρθρο 6

1. Τα κράτη μέλη μπορούν να επιτρέπουν στο έδαφός τους τη σιδηροδρομική μεταφορά επικίνδυνων εμπορευμάτων που ταξινομούνται, συσκευάζονται και επισημαίνονται σύμφωνα με τις διεθνείς απαιτήσεις οι οποίες αφορούν τις θαλάσσιες ή αεροπορικές μεταφορές, οσάκις η όλη μεταφορά περιλαμβάνει και θαλάσσια ή αεροπορική μεταφορά.

Όταν μια εθνική ή διεθνής μεταφορά, περιλαμβάνει θαλάσσια μεταφορά, τα κράτη μέλη μπορούν να εφαρμόζουν διατάξεις συμπληρωματικές εκείνων του παραρτήματος, ώστε να λαμβάνονται υπόψη οι διεθνείς κανόνες που διέπουν τις θαλάσσιες μεταφορές, συμπεριλαμβανομένων των διεθνών κανόνων για τις μεταφορές με οχηματαγωγά.

2. Οι διατάξεις του παραρτήματος της παρούσας οδηγίας που αφορούν τη μορφή των εγγράφων, μεταφοράς και τις γλώσσες που χρησιμοποιούνται στην επισήμανση ή στα αναγκαία έγγραφα μεταφοράς δεν ισχύουν για μεταφορές που περιορίζονται στην επικράτεια ενός μόνο κράτους μέλους. Για μεταφορές που πραγματοποιούνται μόνο στην επικράτειά τους, τα κράτη μέλη μπορούν να επιτρέπουν τη χρήση εγγράφων και γλωσσών άλλων από τα προβλεπόμενα στο παράρτημα.

3. Κάθε κράτος μέλος μπορεί να επιτρέπει, στην επικράτειά του και μόνο, τη χρησιμοποίηση βαγονιών που έχουν κατασκευασθεί προ της 1ης Ιανουαρίου 1997, σύμφωνα με την εθνική νομοθεσία εν ισχύι στις 31 Δεκεμβρίου 1996, και δεν πληρούν τις διατάξεις της παρούσας οδηγίας, εφόσον διατηρούνται στην απαιτούμενη στάθμη ασφάλειας.

4. Τα κράτη μέλη μπορούν να διατηρήσουν τις εφαρμοζόμενες την 31η Δεκεμβρίου 1996 διατάξεις της εθνικής τους νομοθεσίας σχετικά με την κατασκευή, τη χρήση και τους όρους κυκλοφορίας νέων δεξαμενών και νέων περιεκτών, της τάξης 2 του παραρτήματος της παρούσας οδηγίας, που αποκλίνουν από τις διατάξεις του παραρτήματος αυτού, μέχρις ότου προστεθούν στο παράρτημα παραπομπές σε πρότυπα κατασκευής και χρήσης των δεξαμενών και περιεκτών, οι οποίες θα έχουν την ίδια δεσμευτική ισχύ με τις διατάξεις, και το αργότερο έως τις 31 Δεκεμβρίου 1998. Η χρήση των περιεκτών και δεξαμενών που κατασκευάστηκαν πριν από την 1η Ιανουαρίου 1999 και διατηρούνται στην απαιτούμενη στάθμη ασφαλείας μπορεί να συνεχισθεί υπό τους αρχικούς όρους.

5. Τα κράτη μέλη μπορούν να διατηρούν εθνικές διατάξεις διαφορετικές εκείνων που προβλέπονται στο παράρτημα σχετικά με τη θερμοκρασία αναφοράς για τη μεταφορά εντός της επικρατείας τους υγροποιημένων αερίων ή μειγμάτων υγροποιημένων αερίων, μέχρις ότου ενσωματωθούν στα ευρωπαϊκά πρότυπα διατάξεις σχετικές με τις κατάλληλες για τις δεδομένες κλιματικές ζώνες θερμοκρασίες αναφοράς και μέχρις ότου προστεθούν στο παράρτημα της παρούσας οδηγίας παραπομπές στα πρότυπα αυτά.

6. Για τη μεταφορά επί του εδάφους του, κάθε κράτος μέλος μπορεί να επιτρέπει συσκευασίες που έχουν κατασκευαστεί αλλά δεν έχουν πιστοποιηθεί σύμφωνα με τον κανονισμό RID πριν από την 1η Ιανουαρίου 1997, υπό την προϋπόθεση ότι οι συσκευασίες αυτές φέρουν ημερομηνία κατασκευής και μπορούν να περάσουν επιτυχώς τις δοκιμές που προβλέπει η ισχύουσα έως τις 31 Δεκεμβρίου 1996 εθνική νομοθεσία, και εφόσον όλες αυτές οι συσκευασίες διατηρούνται στην απαιτούμενη στάθμη ασφαλείας (πράγμα που συμπεριλαμβάνει, ενδεχομένως, δοκιμές και επιθεωρήσεις), κατά το ακόλουθο σύστημα: μεγάλοι μεταλλικοί περιέκτες χύδην μεταφοράς και μεταλλικοί κάδοι χωρητικότητας άνω των 50 λίτρων: επί διάστημα 15 ετών το πολύ από την ημερομηνία κατασκευής τους 7 άλλες μεταλλικές και κάθε είδους πλαστικές συσκευασίες επί διάστημα πέντε ετών το πολύ από την ημερομηνία κατασκευής τους, αλλά όχι μετά τις 31 Δεκεμβρίου 1998.

7. Εντός του εδάφους των, τα κράτη μέλη μπορούν να επιτρέπουν, έως τις 31 Δεκεμβρίου 1998, τη μεταφορά ορισμένων επικινδύνων εμπορευμάτων που έχουν συσκευαστεί πριν από την 1η Ιανουαρίου 1997, υπό την προϋπόθεση ότι ταξινομούνται, συσκευάζονται και επισημαίνονται σύμφωνα με τις απαιτήσεις των εθνικών διατάξεων που ισχύουν πριν από την 1η Ιανουαρίου 1997.

8. Όσον αφορά τις εθνικές σιδηροδρομικές μεταφορές που εκτελούνται στο έδαφός του, κάθε κράτος μέλος μπορεί να διατήρει τις ισχύουσες στις 31 Δεκεμβρίου 1996 εθνικές του διατάξεις σχετικά με την αναγραφή κωδικού ανάληψης δράσης έκτακτης ανάγκης αντί του αναγνωριστικού αριθμού κινδύνου που προβλέπεται στο παράρτημα.

9. Ύστερα από σχετική διαβούλευση με την Επιτροπή, και προκειμένου για εσωτερικές μεταφορές μικρών ποσοτήτων ορισμένων επικινδύνων εμπορευμάτων, εξαιρουμένων των μετρίως και πολύ ραδιενεργών υλών, τα κράτη μέλη μπορούν να διατηρούν διατάξεις επιεικέστερες από εκείνες που ορίζονται στο παράρτημα.

10. Τα κράτη μέλη μπορούν να επιτρέπουν στο έδαφός τους ad hoc μεταφορές επικινδύνων εμπορευμάτων ή μεταφορές απαγορευόμενες βάσει του παραρτήματος ή πραγματοποιούμενες υπό συνθήκες διαφορετικές από τις προβλεπόμενες στο εν λόγω παράρτημα.

11. Τηρουμένου του κοινοτικού δικαίου, η παρούσα οδηγία δεν θίγει το δικαίωμα των κρατών μελών να επιτρέπουν, ύστερα από σχετική διαβούλευση με την Επιτροπή και προκειμένου για διαδρομές δεόντως καθορισμένες στο έδαφός τους, τακτικές μεταφορές επικίνδυνων εμπορευμάτων που αποτελούν μέρος συγκεκριμένης βιομηχανικής διαδικασίας, οι οποίες είτε απαγορεύονται από το παράρτημα είτε εκτελούνται υπό συνθήκες διαφορετικές από τις προβλεπόμενες στο εν λόγω παράρτημα, εφόσον οι μεταφορές αυτές είναι τοπικές και ελέγχονται αυστηρά υπό σαφώς καθορισμένους όρους.

12. Εφόσον δεν διακυβεύεται η ασφάλεια, τα κράτη μέλη μπορούν να χορηγούν προσωρινές παρεκκλίσεις από το παράρτημα, προκειμένου να μπορούν να διεξάγονται στο έδαφός τους οι αναγκαίες δοκιμές για την τροποποίηση των διατάξεων του παραρτήματος αυτού σε συνάρτηση με την εξέλιξη της τεχνικής και της βιομηχανίας. Η Επιτροπή ενημερώνεται σχετικά και ενημερώνει τα άλλα κράτη μέλη.

Οι προσωρινές παρεκκλίσεις που συμφωνούνται μεταξύ των αρμόδιων αρχών των κρατών μελών βάσει του παραρτήματος, πρέπει να λαμβάνουν μορφή πολυμερούς συμφωνίας η οποία θα προτείνεται στις αρμόδιες αρχές όλων των κρατών μελών από την αρχή που αναλαμβάνει την πρωτοβουλία για τη συμφωνία. Η επιτροπή ενημερώνεται σχετικά.

Οι παρεκκλίσεις που αναφέρονται στο πρώτο και το δεύτερο εδάφιο πρέπει να εφαρμόζονται αδιακρίτως εθνικότητας ή τόπου εγκατάστασης του αποστολέα, του μεταφορέα ή του παραλήπτη, διαρκούν επί πέντε έτη κατ' ανώτατο όριο και δεν ανανεώνονται.

13. Το αργότερο έως τις 31 Δεκεμβρίου 1998, τα κράτη μέλη μπορούν να εφαρμόζουν τις συμφωνίες που συνάπτουν με άλλα κράτη μέλη αδιακρίτως εθνικότητας ή τόπου εγκατάστασης του αποστολέα, του μεταφορέα ή του παραλήπτη. Όλες οι παρεκκλίσεις που θα επιτραπούν στο μέλλον πρέπει να ανταποκρίνονται στις διατάξεις της παραγράφου 12.

14. Τηρουμένου του κοινοτικού δικαίου, η παρούσα οδηγία δεν θίγει το δικαίωμα των κρατών μελών να επιτρέπουν, μετά από διαβούλευση με την Επιτροπή και προκειμένου για τοπικές μεταφορές μικρής διαδρομής εντός λιμενικών, αερολιμενικών ή βιομηχανικών ζωνών, μεταφορές επικινδύνων εμπορευμάτων υπό όρους λιγότερο αυστηρούς από τους απαιτούμενους στο παράρτημα.

Άρθρο 7

1. Με την επιφύλαξη των εθνικών ή κοινοτικών διατάξεων για την πρόσβαση στην αγορά, οι σιδηροδρομικές μεταφορές επικίνδυνων εμπορευμάτων μεταξύ κοινοτικού εδάφους και τρίτων χωρών, επιτρέπονται εφόσον είναι σύμφωνες προς τις διατάξεις του RID.

2. Η παρούσα οδηγία δεν θίγει το δικαίωμα των κρατών μελών να θεσπίζουν, αφού ενημερώσουν σχετικά την Επιτροπή, κανόνες σχετικά με τις σιδηροδρομικές μεταφορές επικίνδυνων εμπορευμάτων οι οποίες εκτελούνται από και προς τις Δημοκρατίες της πρώην Σοβιετικής Ένωσης που δεν είναι συμβαλλόμενα μέρη της COTIF. Οι κανόνες αυτοί εφαρμόζονται μόνο στις σιδηροδρομικές μεταφορές επικίνδυνων εμπορευμάτων (σε δέματα, χύδην ή εντός δεξαμενών) με σιδηροδρομικά βαγόνια που επιτρέπονται σε χώρα η οποία δεν είναι συμβαλλόμενο μέρος της COTIF. Με τα κατάλληλα μέσα και υποχρεώσεις, τα συγκεκριμένα κράτη μέλη εγγυώνται ασφάλεια αντίστοιχη προς την προβλεπόμενη από τον κανονισμό RID. Για ορισμένα κράτη μέλη, οι διατάξεις του παρόντος εδαφίου εφαρμόζονται μόνο για τα βαγόνια-δεξαμενές.

ΚΕΦΑΛΑΙΟ III Τελικές διατάξεις

Άρθρο 8

Οι τροποποιήσεις που είναι αναγκαίες για την προσαρμογή του παραρτήματος στην επιστημονική και τεχνική πρόοδο στα πεδία που καλύπτονται από την παρούσα οδηγία, και ιδίως για να ληφθούν υπόψη οι νέες διατάξεις του κανονισμού RID, εγκρίνονται με τη διαδικασία του άρθρου 9.

Άρθρο 9

1. Η Επιτροπή επικουρείται από την επιτροπή για τη μεταφορά επικίνδυνων εμπορευμάτων, που συνιστάται από το άρθρο 9 της οδηγίας 94/55/ΕΚ (7), στο εξής καλούμενη «επιτροπή», που απαρτίζεται από αντιπροσώπους των κρατών μελών και της οποίας προεδρεύει αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, αποφασίζει δε με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.

3. α) Η Επιτροπή λαμβάνει τα προτεινόμενα μέτρα εφόσον αυτά είναι σύμφωνα με τη γνώμη της επιτροπής.

β) Εφόσον τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Αν, κατά τη λήξη της προθεσμίας τριών μηνών από την υποβολή της πρότασης, το Συμβούλιο δεν έχει αποφανθεί, η Επιτροπή λαμβάνει τα προτεινόμενα μέτρα.

Άρθρο 10

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιανουαρίου 1997, ενημερώνουν δε αμέσως την Επιτροπή σχετικώς.

Οι διατάξεις αυτές, όταν θεσπίζονται από τα κράτη μέλη, παραπέμπουν στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Οι λεπτομερείς διατάξεις για την παραπομπή αυτή καθορίζονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 11

Η παρούσα οδηγία αρχίζει να ισχύει την ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 12

Η παρούσα οδηγία απευθύνεται στα κράτη μέλη.

Βρυξέλλες, 23 Ιουλίου 1996.

Για το Συμβούλιο

Ο Πρόεδρος

I. YATES

(1) ΕΕ αριθ. C 389 της 31. 12. 1994, σ. 15 και τροποποιημένη πρόταση η οποία διαβιβάστηκε στις 3 Οκτωβρίου 1995 (δεν έχει ακόμη δημοσιευτεί στην Επίσημη Εφημερίδα).

(2) ΕΕ αριθ. C 236 της 11. 9. 1995, σ. 36.

(3) Γνώμη του Ευρωπαϊκού Κοινοβουλίου της 13 Ιουλίου 1995 (ΕΕ αριθ. C 249 της 25. 9. 1995, σ. 138), κοινή θέση του Συμβουλίου της 8ης Δεκεμβρίου 1995 (ΕΕ αριθ. C 356 της 30. 12. 1995, σ. 34) και απόφαση του Ευρωπαϊκού Κοινοβουλίου της 16ης Απριλίου 1996 (ΕΕ αριθ. C 141 της 13. 5. 1996, σ. 51).

(4) ΕΕ αριθ. L 117 της 8. 5. 1990, σ. 1 7 οδηγία όπως τροποποιήθηκε από την οδηγία 94/51/ΕΚ της Επιτροπής (ΕΕ αριθ. L 297 της 18. 11. 1994, σ. 29).

(5) ΕΕ αριθ. L 117 της 8. 5. 1990, σ. 15 7 οδηγία όπως τροποποιήθηκε από την οδηγία 94/15/ΕΚ της Επιτροπής (ΕΕ αριθ. L 103 της 22. 4. 1994, σ. 20).

(6) ΕΕ αριθ. L 374 της 31. 12. 1990, σ. 1 7 οδηγία όπως τροποποιήθηκε τελευταία από την οδηγία 95/30/ΕΚ της Επιτροπής (ΕΕ αριθ. L 155 της 6. 7. 1995, σ. 41).

(7) ΕΕ αριθ. L 319 της 12. 12. 1994, σ. 7.

Παραρτήματα Α και Β στην οδηγία 96/49/ΕΚ του Συμβουλίου(1), όπως ανακοινώθηκε στην οδηγία 2001/6/ΕΚ της Επιτροπής(2), για την τρίτη προσαρμογή στην τεχνική πρόοδο της οδηγίας 96/49/ΕΚ του Συμβουλίου σχετικά με την προσέγγιση των νομοθεσιών των κρατών μελών όσον αφορά τη σιδηροδρομική μεταφορά επικίνδυνων εμπορευμάτων(3)

Μέρος 1

ΓΕΝΙΚΕΣ ΔΙΑΤΑΞΕΙΣ

ΚΕΦΑΛΑΙΟ 1.1

Σκοπός και εφαρμογή

1.1.1. Δομή

Τα παραρτήματα Α και Β της παρούσας οδηγίας είναι χωρισμένα σε επτά Μέρη. Το κάθε Μέρος είναι χωρισμένο σε Κεφάλαια και κάθε Κεφάλαιο σε Τμήματα και υπότμήματα (βλέπε πίνακα περιεχομένων).

Μέσα σε κάθε μέρος περιλαμβάνεται ο αριθμός του Μέρους μαζί με τους αριθμούς των Κεφαλαίων, Τμημάτων και υπότμημάτων, για παράδειγμα το Μέρος 4, Κεφάλαιο 2, Τμήμα 1 ονομάζεται "4.2.1".

1.1.2. Σκοπός

Για τους σκοπούς του άρθρου 3 της παρούσας οδηγίας το παράρτημα διευκρινίζει:

α) τα επικίνδυνα εμπορεύματα των οποίων απαγορεύεται η διεθνής μεταφορά,

β) τα επικίνδυνα εμπορεύματα των οποίων επιτρέπεται η διεθνής μεταφορά και τις σχετικές συνθήκες (μαζί με τους περιορισμούς) ιδιαίτερα για:

- κατηγορίες εμπορευμάτων, περιλαμβανομένων κριτηρίων ταξινόμησης και σχετικών μεθόδων ελέγχου,

- χρήση των συσκευασιών (περιλαμβανομένης μεικτής συσκευασίας),

- χρήση των δεξαμενών (περιλαμβανομένης της φόρτωσης),

- διαδικασίες αποστολής (περιλαμβανομένου σήμανσης και επισήμανσης των δεμάτων και διαφήμισης και σήμανσης των μεταφορικών μέσων όπως και των απαραιτήτων εντύπων και πληροφοριών),

- διατάξεις που αφορούν την κατασκευή, τον έλεγχο και την έγκριση των συσκευασιών και δεξαμενών,

- χρήση των μέσων μεταφοράς (περιλαμβανομένης φόρτωσης, μεικτής φόρτωσης και εκφόρτωσης).

1.1.3. Εξαιρέσεις

1.1.3.1. Εξαιρέσεις σχετικές με τη φύση της μεταφορικής διαδικασίας

Οι διατάξεις στην παρούσα οδηγία δεν ισχύουν για:

α) τη μεταφορά επικίνδυνων εμπορευμάτων από ιδιώτες όταν τα εν λόγο εμπορεύματα είναι συσκευασμένα για εμπορική πώληση και έχουν σκοπό την προσωπική ή οικιακή χρήση, αθλητικές δραστηριότητες ή δραστηριότητες αναψυχής,

β) τη μεταφορά μηχανών ή εξοπλισμού που δεν διευκρινίζεται στην παρούσα οδηγία και περιέχουν επικίνδυνα εμπορεύματα μέσα στον εσωτερικό ή λειτουργικό εξοπλισμό τους,

γ) τη μεταφορά που αναλαμβάνεται από εταιρίες και είναι βοηθητική στην κύρια δραστηριότητα τους, όπως διανομές σε κτίρια και εργοτάξια πολιτικού μηχανικού, ή σε σχέση με επιθεωρήσεις, επισκευές και συντήρηση, σε ποσότητες όχι μεγαλύτερες από 450 λίτρα ανά συσκευασία και σύμφωνα με τις μέγιστες ποσότητες που καθορίζονται παρακάτω.

>ΘΕΣΗ ΠΙΝΑΚΑ>

Στον παραπάνω πίνακα, "μέγιστη συνολική ποσότητα ανά βαγόνι" σημαίνει:

- Για είδη, μεικτή μάζα σε χιλιόγραμμα (για είδη της Κλάσης 1, καθαρή μάζα σε κιλά της εκρηκτικής ουσίας),

- Για στερεά, υγροποιημένα αέρια, υγροποιημένα αέρια υπό ψύξη και αέρια διαλυτά σε πίεση, καθαρή μάζα σε χιλιόγραμμα,

- Για υγρά και συμπιεσμένα αέρια, ονομαστική χωρητικότητα του δοχείου (βλέπε ορισμό στην 1.2.1) σε λίτρα.

Όπου επικίνδυνα εμπορεύματα από διαφορετικές μεταφορικές κατηγορίες μεταφέρονται στο ίδιο βαγόνι, το σύνολο:

- της ποσότητας των ουσιών και ειδών της μεταφορικής κατηγορίας 1 πολλαπλασιασμένης με "50",

- της ποσότητας των ουσιών και ειδών της μεταφορικής κατηγορίας 1 που αναφέρονται στη σημείωση του πίνακα στην 1.1.3.6.3 πολλαπλασιασμένης με "2",

- της ποσότητας των ουσιών και ειδών της μεταφορικής κατηγορίας 2 πολλαπλασιασμένης με "3" και

- της ποσότητας των ουσιών και ειδών της μεταφορικής κατηγορίας 3,

δεν πρέπει να ξεπερνά το "1000"

δ) Τη μεταφορά που αναλαμβάνεται από, ή κάτω από την επίβλεψη των υπηρεσιών πρώτης ανάγκης,

ε) Οχήματα πρώτης ανάγκης που έχουν σκοπό να σώσουν ανθρώπινες ζωές ή να προστατέψουν το περιβάλλον, αρκεί να έχουν ληφθεί όλα τα μέτρα που θα διασφαλίσουν ότι αυτή η μεταφορά θα πραγματοποιηθεί με απόλυτη ασφάλεια.

ΣΗΜΕΙΩΣΗ:

Για ραδιενεργά υλικά βλέπε 2.2.7.1.2.

1.1.3.2. Εξαιρέσεις σχετικές με τη μεταφορά αερίων

Οι διατάξεις στην παρούσα οδηγία δεν ισχύουν για τη μεταφορά:

α) αερίων που περιέχονται μέσα στις δεξαμενές των μέσων μεταφοράς, εκτελώντας μια μεταφορική λειτουργία και προορίζονται για την προώθησή του ή για τη λειτουργία κάποιου από τα εξαρτήματά του (π.χ. ψυκτικός εξοπλισμός),

β) αερίων που περιέχονται στις δεξαμενές καυσίμων των μεταφορικών οχημάτων. Η βαλβίδα καυσίμων μεταξύ της δεξαμενής καυσίμων και της μηχανής πρέπει να είναι κλειστή και η ηλεκτρική επαφή ανοιχτή,

γ) αερίων των ομάδων Α και Ο (σύμφωνα με την παρ. 2.2.2.1), αν η πίεση του αερίου μέσα στο δοχείο ή τη δεξαμενή σε θερμοκρασία 15°C δεν ξεπερνά τα 200 KPa (2 bar) και αν το αέριο είναι εντελώς στην αέρια φάση στη διάρκεια της μεταφοράς. Αυτό περιλαμβάνει κάθε περίπτωση δοχείου ή δεξαμενής, π.χ. εξαρτήματα από μηχανές, σκεύη και όργανα,

δ) αερίων που περιέχονται στον εξοπλισμό που χρησιμοποιείται για τη λειτουργία του οχήματος (π.χ. πυροσβεστήρες ή φουσκωμένα με αέρα λάστιχα, ακόμα και ως εφεδρικά εξαρτήματα ή και φορτία),

ε) αερίων που περιέχονται στον ειδικό εξοπλισμό των βαγονιών και είναι απαραίτητα για τη λειτουργία αυτού του ειδικού εξοπλισμού κατά τη διάρκεια της μεταφοράς (ψυκτικά συστήματα, ιχθυοδεξαμενές, καλοριφέρ, κ.λπ.), όπως και εφεδρικά δοχεία για αυτόν τον εξοπλισμό ή ακάθαρτα άδεια ανταλλακτικά δοχεία που μεταφέρονται στο ίδιο βαγόνι,

στ) ακάθαρτων κενών δεξαμενών σταθερής πίεσης που μεταφέρονται με την προϋπόθεση ότι είναι ερμητικά κλειστές,

ζ) αερίων που περιέχονται σε είδη διατροφής ή αναψυκτικά.

1.1.3.3. Εξαιρέσεις σχετικές με τη μεταφορά υγρών καυσίμων

Οι διατάξεις στην παρούσα οδηγία δεν ισχύουν για τη μεταφορά των καυσίμων που περιέχονται σε δεξαμενές μέσου μεταφοράς και προορίζονται για την προώθησή του ή για τη λειτουργία κάποιου από τους εξοπλισμούς του (π.χ. συστήματα ψύξης). Η βαλβίδα καυσίμων ανάμεσα στη μηχανή και τη δεξαμενή καυσίμων των δικύκλων και μοτοποδηλάτων που περιέχει καύσιμα πρέπει να είναι κλειστή κατά τη διάρκεια της μεταφοράς. Επιπλέον, αυτά τα δίκυκλα και μοτοποδήλατα πρέπει να φορτώνονται όρθια και να ασφαλίζονται από ανατροπή.

1.1.3.4. Εξαιρέσεις σχετικά με ειδικές διατάξεις ή επικίνδυνα εμπορεύματα συσκευασμένα σε περιορισμένες ποσότητες

1.1.3.4.1. Ορισμένες ειδικές διατάξεις του Κεφαλαίου 3.3 απαλλάσσουν μερικά ή ολικά τη μεταφορά συγκεκριμένων επικίνδυνων εμπορευμάτων από τις απαιτήσεις της παρούσας οδηγίας. Η εξαίρεση εφαρμόζεται όταν οι ειδικές διατάξεις αναφέρονται στη στήλη (6) του Πίνακα Α του Κεφαλαίου 3.2 απέναντι από τη συγκεκριμένη καταχώρηση των επικίνδυνων εμπορευμάτων.

1.1.3.4.2. Συγκεκριμένα επικίνδυνα εμπορεύματα που συσκευάζονται σε περιορισμένες ποσότητες μπορεί να αποτελέσουν αντικείμενο εξαιρέσεων, δεδομένου ότι ικανοποιούνται οι συνθήκες του Κεφαλαίου 3.4.

ΣΗΜΕΙΩΣΗ:

Για ραδιενεργά υλικά βλέπε 2.2.7.1.2.

1.1.3.5. Εξαιρέσεις σχετικές με άδειες ακάθαρτες συσκευασίες

Άδειες ακάθαρτες συσκευασίες (συμπεριλαμβανομένων IBCs και μεγάλων συσκευασιών) που περιείχαν ουσίες των Κλάσεων 2, 3, 4.1, 5.1, 6.1, 8 και 9 δεν υπόκεινται στις συνθήκες της παρούσας οδηγίας αν ικανά μέτρα έχουν παρθεί για να αποτρέψουν τον κίνδυνο. Κίνδυνοι αποτρέπονται αν ικανά μέτρα έχουν παρθεί για να αποτρέψουν όλους τους κινδύνους των Κλάσεων 1 έως 9.

1.1.4. Εφαρμογή άλλων κανονισμών

1.1.4.1. Γενικά

1.1.4.1.1. Η είσοδος επικινδύνων εμπορευμάτων στην επικράτεια ενός κράτους μέλους μπορεί να υπόκειται σε κανονισμούς ή απαγορεύσεις επιβαλλόμενους για λόγους άλλους από την ασφάλεια κατά την μεταφορά. Αυτοί οι κανονισμοί ή απαγορεύσεις θα πρέπει να δημοσιεύονται σε κατάλληλη μορφή.

1.1.4.2. Μεταφορά σε μεταφορική αλυσίδα περιλαμβάνοντας θαλάσσια ή εναέρια μεταφορά

Κόλα, εμπορευματοκιβώτια, κινητές δεξαμενές και δεξαμενές-εμπορευματοκιβώτια και βαγόνια περιέχοντα πλήρες φορτίο κόλων με τα ίδια επικίνδυνα εμπορεύματα, που δεν πληρούν ακριβώς τις απαιτήσεις για συσκευασία, μικτή συσκευασία, σήμανση κόλων, επισήμανση συσκευασίας ή διαφήμιση και σήμανση πορτοκαλί πινακίδας της παρούσας οδηγίας, αλλά είναι σε συμφωνία με τις απαιτήσεις του κώδικα IMDG (Διεθνής Ναυτιλιακός Κώδικας Επικίνδυνων Ειδών) ή τις τεχνικές οδηγίες του ICAO πρέπει να γίνονται αποδεκτά για μεταφορά σε μεταφορική αλυσίδα περιλαμβάνοντας θαλάσσια ή εναέρια μεταφορά σύμφωνα με τις ακόλουθες συνθήκες:

α) αν τα κόλα δεν φέρουν σημάνσεις ή επισημάνσεις σύμφωνα με την παρούσα οδηγία, πρέπει να έχουν υποστεί επισήμανση και σήμανση κινδύνου σύμφωνα με τις απαιτήσεις του κώδικα IMDG ή τις τεχνικές οδηγίες του ICAO,

β) οι απαιτήσεις του κώδικα IMDG ή οι τεχνικές οδηγίες του Διεθνούς Οργανισμού Πολιτικής Αεροπορίας- ΔΟΠΑ (ICAO), πρέπει να είναι εφαρμόσιμες στη μικτή συσκευασία μέσα στο κόλο.

γ) για μεταφορά σε μεταφορική αλυσίδα περιλαμβάνοντας θαλάσσια μεταφορά, αν τα εμπορευματοκιβώτια, οι κινητές δεξαμενές ή οι δεξαμενές-εμπορευματοκιβώτια και βαγόνια δεν φέρουν σημάνσεις ή επισημάνσεις σύμφωνα με το Κεφάλαιο 5.3 αυτού του παραρτήματος, θα φέρουν σημάνσεις και επισημάνσεις σύμφωνα με το Κεφάλαιο 5.3 του κώδικα IMDG. Για κενές, ακάθαρτες φορητές δεξαμενές και δεξαμενές-εμπορευματοκιβώτια αυτή η απαίτηση θα είναι εφαρμόσιμη μέχρι και συμπεριλαμβανομένης της επακόλουθης μεταφοράς σε σταθμό καθαρισμού.

Αυτή η παρέκκλιση δεν εφαρμόζεται στην περίπτωση εμπορευμάτων ταξινομημένων ως επικίνδυνα εμπορεύματα στις Κλάσεις 1 έως 8 της παρούσας οδηγίας και θεωρούνται ως μη επικίνδυνα εμπορεύματα σύμφωνα με τις εφαρμόσιμες απαιτήσεις του κώδικα IMDG ή των τεχνικών οδηγιών του Διεθνούς Οργανισμού Πολιτικής Αεροπορίας (ICAO).

ΣΗΜΕΙΩΣΗ:

Για πληροφορίες στα έγγραφα μεταφοράς βλέπε παράγραφο 5.4.1.1.7, για το πιστοποιητικό συσκευασίας του εμπορευματοκιβωτίου, βλέπε παράγραφο 5.4.2.

1.1.4.3. Χρήση φορητών δεξαμενών εγκεκριμένα για θαλάσσια μεταφορά

Φορητές δεξαμενές που δεν πληρούν τις απαιτήσεις των κεφαλαίων 6.7 ή 6.8, αλλά έχουν κατασκευαστεί και εγκριθεί πριν την 1 Ιανουαρίου 2003, σύμφωνα με τις διατάξεις (συμπεριλαμβανομένων μεταβατικών διατάξεων) του κώδικα IMDG (τροποποίηση 29-98) μπορούν να χρησιμοποιηθούν μέχρι τις 31 Δεκεμβρίου 2009, εφόσον έχουν βρεθεί να πληρούν τις σχετικές διατάξεις δοκιμών του κώδικα IMDG (τροποποίηση 29-98) και ότι συμφωνούν πλήρως με τις εντολές που αναφέρονται στις στήλες (12) και (13) του Κεφαλαίου 3.2 του κώδικα IMDG (τροποποίηση 30-00). Μπορούν να συνεχίσουν να χρησιμοποιούνται μετά τις 31 Δεκεμβρίου 2009 εφόσον έχουν βρεθεί να πληρούν τον εφαρμοσμένο έλεγχο και τις διατάξεις δοκιμών του κώδικα IMDG, αλλά εφόσον συμφωνούν με τις εντολές των στηλών (10) και (11) του Κεφαλαίου 3.2 της παρούσας οδηγίας και του Κεφαλαίου 4.2.

ΣΗΜΕΙΩΣΗ:

Για τις πληροφορίες στα έγγραφα μεταφοράς βλέπε παράγραφο 5.4.1.1.8.

1.1.4.4. Μεταφορά οχημάτων επί φορτηγών σιδηροδρόμου

Επικίνδυνα εμπορεύματα μπορούν επίσης να μεταφερθούν με μεταφορά οχημάτων επί φορτηγών σιδηροδρόμου υπό τις ακόλουθες συνθήκες:

Τα οδικά οχήματα προς μεταφορά σε μεταφορά οχημάτων επί φορτηγών σιδηροδρόμου καθώς επίσης και το περιεχόμενό τους πρέπει να συμφωνούν με τις προϋποθέσεις της οδηγίας 94/55/ΕΚ, όπως τροποποιήθηκε από την οδηγία 2001/7/ΕΚ(4)(5).

Τα ακόλουθα δεν επιτρέπονται:

- εκρηκτικά Κλάσης 1, ομάδα συμβατότητας A (αριθ. UN 0074, 0113, 0114, 0129, 0130, 0135, 0224 και 0473),

- αυτενεργές ουσίες της Κλάσης 4.1 που απαιτούν έλεγχο θερμοκρασίας (αριθ. UN 3231 έως 3240),

- οργανικά υπεροξείδια της Κλάσης 5.2 που απαιτούν έλεγχο θερμοκρασίας (αριθ. UN 3111 έως 3120),

- τριοξείδιο θείου με ελάχιστη καθαρότητα 99,95 %, χωρίς αναστολέα, μεταφερόμενο σε δεξαμενές (αριθ. UN 1829).

ΣΗΜΕΙΩΣΗ:

Για τη σήμανση των βαγονιών που χρησιμοποιούνται σε μεταφορά οχημάτων επί φορτηγών σιδηροδρόμου, βλέπε παράγραφο 5.3.1.3. Για τις πληροφορίες στο έγγραφο μεταφοράς, βλέπε παράγραφο 5.4.1.1.9. Για γραπτές οδηγίες βλέπε οδηγία RID, παράγραφο 5.4.3.

1.1.4.5. Μεταφορά άλλη εκτός από τη σιδηροδρομική

1.1.4.5.1. Αν το βαγόνι που εκτελεί εργασία μεταφοράς και υπόκειται στις απαιτήσεις της παρούσας οδηγίας, αποστέλλεται πάνω σε τμήμα του ταξιδιού κατά τρόπο διαφορετικό από το σιδηρόδρομο, τότε οποιεσδήποτε εθνικές ή διεθνείς διατάξεις που, στο εν λόγω τμήμα, διέπουν την μεταφορά επικίνδυνων εμπορευμάτων με τον τρόπο μεταφοράς που χρησιμοποιείται για την αποστολή του βαγονιού, θα έχουν εφαρμογή στο εν λόγω τμήμα του ταξιδιού.

1.1.4.5.2. Εκτός και αν αυτό αντιτίθεται στις διεθνείς συμβάσεις που διέπουν τη μεταφορά επικίνδυνων εμπορευμάτων με τον τρόπο μεταφοράς για την αποστολή του βαγονιού στο εν λόγω τμήμα του ταξιδιού, τα συμβαλλόμενα μέρη μπορούν να συμφωνήσουν να εφαρμόσουν τις απαιτήσεις της παρούσας οδηγίας σε αυτό το τμήμα του ταξιδιού όπου μεταφέρεται το βαγόνι με μη σιδηροδρομικό μέσο, ενισχυόμενες αν θεωρηθεί απαραίτητο με πρόσθετες απαιτήσεις.

ΚΕΦΑΛΑΙΟ 1.2

ΟΡΙΣΜΟΙ ΚΑΙ ΜΟΝΑΔΕΣ ΜΕΤΡΗΣΕΩΣ

1.2.1. Ορισμοί

ΣΗΜΕΙΩΣΗ 1.

1. Το τμήμα αυτό περιέχει όλους τους γενικούς ή ειδικούς ορισμούς

2. Όροι που περιέχονται σε έναν ορισμό σε αυτό το τμήμα οι οποίοι έχουν διακριτό ορισμό σημειώνονται με πλάγια γράμματα.

Για τους σκοπούς της παρούσας οδηγίας:

A

"Αερόλυμα", βλέπε "Δοχείο Αερολύματος": Με τον όρο "Δοχείο Αερολύματος" νοείται κάθε μη επαναγεμιζόμενο δοχείο από μέταλλο, γυαλί ή πλαστικό, το οποίο περιέχει υπό πίεση ένα αέριο ή ένα μείγμα αερίων, με ή χωρίς ένα στερεό, πολτό ή σκόνη και με ενσωματωμένη συσκευή απελευθέρωσης που επιτρέπει την εκτίναξη των περιεχομένων του ως στερεά ή υγρά σωματίδια σε εναιώρηση σε αέριο, ως αφρός, πολτός ή σκόνη ή σε υγρή ή αέρια κατάσταση.

B

"Bag": Με τον όρο "Σάκος" νοείται μία εύκαμπτη συσκευασία από χαρτί, πλαστικό φιλμ, υφάσματα, πλεγμένο υλικό ή άλλα κατάλληλα υλικά.

"Battery-wagon": Με τον όρο "ηλεκτροκίνητο βαγόνι με συσσωρευτή" νοείται ένα βαγόνι που περιέχει στοιχεία που είναι συνδεδεμένα με διανομέα και μόνιμα τοποθετημένα πάνω σε μεταφορική μονάδα. Τα παρακάτω στοιχεία θεωρούνται στοιχεία ενός βαγονιού -συστοιχίας: κύλινδροι, σωλήνες, δέσμες κυλίνδρων (γνωστά και ως πλαίσια), βαρέλια πίεσης όπως επίσης και δεξαμενές προορισμένες για τη μεταφορά αερίων της Κλάσης 2 με χωρητικότητα άνω των 450 λίτρων.

"Biological/technical name": Με τον όρο "βιολογική/τεχνική ονομασία" νοείται κάθε ονομασία που χρησιμοποιείται επί του παρόντος σε επιστημονικά και τεχνικά εγχειρίδια, περιοδικά και κείμενα. Εμπορικές ονομασίες δεν θα χρησιμοποιούνται για αυτόν τον σκοπό.

"Body": Με τον όρο "Σώμα" (για όλες τις κατηγορίες IBC εκτός από σύνθετα IBCs) νοείται το καθαυτό δοχείο, συμπεριλαμβανομένων ανοιγμάτων και κλεισιμάτων, αλλά δεν περιλαμβάνει λειτουργικό εξοπλισμό.

"Box": Με τον όρο "Κιβώτιο" νοείται μία συσκευασία με συμπαγείς ορθογώνιες ή πολυγωνικές έδρες, από μέταλλο, ξύλο, κόντρα πλακέ, ανασυσταμένο ξύλο, ινοσανίδες, πλαστικό ή άλλα κατάλληλα υλικά. Μικρές οπές για χάριν χειρισμού ή ανοίγματος ή για λόγους απαιτήσεων ταξινόμησης, επιτρέπονται αρκεί να μη διακυβεύουν την ακεραιότητα της συσκευασίας κατά τη μεταφορά.

"Bundle of cylinders (frame)": Με τον όρο "Δέσμη κυλίνδρων (πλαίσιο)" νοείται ένα μεταφερόμενο συγκρότημα κυλίνδρων που είναι αλληλοσυνδεδεμένα με διανομέα και συγκρατούνται σταθερά μεταξύ τους.

C

"Calculation pressure": Με τον όρο "Πίεση υπολογισμού" νοείται μια θεωρητική πίεση τουλάχιστον ίση με την πίεση ελέγχου που, σύμφωνα με το βαθμό κινδύνου που παρουσιάζει μια μεταφερόμενη ουσία, μπορεί να υπερβαίνει σε μικρό ή μεγάλο βαθμό την πίεση εργασίας. Χρησιμοποιείται μόνο για τον καθορισμό του πάχους του περιβλήματος, ανεξάρτητα από οποιαδήποτε εξωτερική ή εσωτερική ενισχυτική συσκευή. (βλέπε επίσης "πίεση εκκένωσης", "πίεση πλήρωσης", "μέγιστη πίεση εργασίας (πίεση μετρητή)" και "πίεση δοκιμής").

ΣΗΜΕΙΩΣΗ:

Για φορητές δεξαμενές, βλέπε Κεφάλαιο 6.7.

"Carriage": Με τον όρο "Μεταφορά" νοείται η αλλαγή τόπου των επικίνδυνων υλικών, συμπεριλαμβανομένων στάσεων αναγκαίων λόγω των συνθηκών μεταφοράς και περιόδων κατά τις οποίες τα επικίνδυνα υλικά παραμένουν εντός των βαγονιών, δεξαμενών και εμπορευματοκιβωτίων που είναι απαραίτητες λόγω συνθηκών κυκλοφορίας, πριν, κατά τη διάρκεια και μετά την αλλαγή τόπου.

Αυτός ο ορισμός καλύπτει επίσης την ενδιάμεση προσωρινή αποθήκευση των επικίνδυνων υλικών για την αλλαγή τρόπου ή μέσου μεταφοράς (μεταφόρτωση). Αυτό θα εφαρμόζεται εφόσον τα έγγραφα μεταφοράς που δείχνουν την ημερομηνία αποστολής και τον τόπο υποδοχής παρουσιάζονται εφόσον ζητηθούν και εφόσον τα κόλα και δεξαμενές δεν ανοίγονται κατά τη διάρκεια της προσωρινής αποθήκευσης, παρά μόνο για ελέγχους από τις αρμόδιες αρχές.

"Carriage in bulk": Με τον όρο "μεταφορά φορτίων χύμα" νοείται η μεταφορά μη συσκευασμένων στερεών ή ειδών σε οχήματα ή εμπορευματοκιβώτια. Ο όρος δεν έχει εφαρμογή σε συσκευασμένα εμπορεύματα ούτε σε ουσίες που μεταφέρονται σε δεξαμενές.

"Carrier": Με τον όρο "Μεταφορέας" νοείται η επιχείρηση που επιτελεί τη μεταφορά με ή χωρίς μεταφορική σύμβαση.

"Closed container": Με τον όρο "Κλειστό εμπορευματοκιβώτιο" νοείται ένα εντελώς κλειστό εμπορευματοκιβώτιο με άκαμπτη οροφή, άκαμπτα πλευρικά τοιχώματα και πάτωμα. Ο όρος περιλαμβάνει εμπορευματοκιβώτια με άνοιγμα στην οροφή όπου η οροφή μπορεί να κλείσει κατά τη μεταφορά.

"Closed vehicle": Με τον όρο "Κλειστό όχημα" νοείται ένα όχημα με σώμα που είναι δυνατό να κλειστεί.

"Closure": Με τον όρο "κλείσιμο" νοείται η συσκευή που κλείνει ένα άνοιγμα ενός δοχείου.

"Collective entry": Με τον όρο "Συνολική καταχώρηση" νοείται μια καταχώρηση για μια καλώς ορισμένη ομάδα ουσιών ή ειδών (βλέπε παραγράφους 2.1.1.2, B, C και D).

"Combination packaging": Με τον όρο "Μεικτή συσκευασία" νοείται ο συνδυασμός συσκευασιών για σκοπούς μεταφοράς, που συνίσταται από μία ή περισσότερες συσκευασίες ασφαλισμένες εντός εξωτερικής συσκευασίας σύμφωνα με την παράγραφο 4.1.1.5.

ΣΗΜΕΙΩΣΗ:

Τα "εσωτερικά" της "μεικτής συσκευασίας" ορίζονται πάντα ως "εσωτερικές συσκευασίες" και όχι ως "εσωτερικά δοχεία". Μια γυάλινη φιάλη αποτελεί παράδειγμα τέτοιας "μεικτής συσκευασίας".

"Combustion heater": Με τον όρο "Θερμαντής καύσης" νοείται συσκευή που χρησιμοποιεί απευθείας υγρό ή αέριο καύσιμο και δεν χρησιμοποιεί την αποβαλλόμενη θερμότητα από τη μηχανή πρόωσης του οχήματος.

"Competent authority": Με τον όρο "Αρμόδια Αρχή" νοείται η αρχή ή αρχές ή οποιοδήποτε άλλο σώμα ή σώματα που χαρακτηρίζονται έτσι σε κάθε Κράτος και σε κάθε συγκεκριμένη περίπτωση σύμφωνα με την εσωτερική νομοθεσία.

"Compliance assurance" (radioactive material): Με τον όρο "Πιστοποίηση συμφωνίας" (ραδιενεργό υλικό) νοείται ο συστηματικός προγραμματισμός μέτρων που εφαρμόζονται από μία αρμόδια αρχή και που έχει στόχο την εξασφάλιση στην πράξη των απαιτήσεων της παρούσας οδηγίας.

"Composite IBC with plastics inner receptacle": Με τον όρο "Σύνθετο IBC με πλαστικό εσωτερικό δοχείο" νοείται ένα IBC με δομικό εξοπλισμό της μορφής άκαμπτου εξωτερικού περιβλήματος που εμπεριέχει ένα εσωτερικό πλαστικό δοχείο μαζί με όποια άλλη συσκευή ή δομικό εξοπλισμό. Κατασκευάζεται έτσι ώστε το εσωτερικό δοχείο και το εξωτερικό περίβλημα όταν συναρμολογηθούν δημιουργούν και χρησιμοποιούνται ως μία ενιαία μονάδα που μπορεί να πληρωθεί, αποθηκευθεί ή να εκκενωθεί έτσι.

ΣΗΜΕΙΩΣΗ:

Ο όρος "Πλαστικά", σε συνδυασμό με εσωτερικά δοχεία για σύνθετα IBCs θα εννοείται ότι συμπεριλαμβάνει άλλα πολυμερή υλικά όπως ελαστικό κ.λπ.

"Composite packaging (plastics material)": Με τον όρο "Σύνθετη συσκευασία (πλαστικού υλικού)" νοείται μία συσκευασία που αποτελείται από ένα εσωτερικό πλαστικό δοχείο και μια εξωτερική συσκευασία (από μέταλλο, ινοσανίδες, κόντρα πλακέ, κ.λπ.). Μετά τη συναρμολόγηση μια τέτοια συσκευασία παραμένει αδιάσπαστη μονάδα. Ως τέτοια και πληρώνεται, αποθηκεύεται, αποστέλλεται και εκκενώνεται.

ΣΗΜΕΙΩΣΗ:

Βλέπε ΣΗΜΕΙΩΣΗ υπό "Μεικτές συσκευασίες (γυαλί, πορσελάνη, ή ψαμμάργιλο)".

"Composite packaging (glass, porcelain ή stoneware)": Με τον όρο "Μεικτές συσκευασίες (γυαλί, πορσελάνη, ή ψαμμάργιλο)" νοείται συσκευασία που αποτελείται από εσωτερικό δοχείο από γυαλί, πορσελάνη ή πηλό και μια εξωτερική συσκευασία (από μέταλλο, ξύλο, ινοσανίδες, πλαστικό υλικό, τεταμένο πλαστικό υλικό κ.λπ.). Μετά τη συναρμολόγηση μια τέτοια συσκευασία παραμένει αδιάσπαστη μονάδα. Ως τέτοια και πληρώνεται, αποθηκεύεται, αποστέλλεται και εκκενώνεται.

ΣΗΜΕΙΩΣΗ:

Τα "εσωτερικά" των "μεικτών συσκευασιών" ορίζονται κανονικά ως "εσωτερικά δοχεία". Για παράδειγμα, το "εσωτερικό" ενός 6HA1 (σύνθετη συσκευασία, πλαστικό υλικό) είναι ένα τέτοιο "εσωτερικό δοχείο" αφού δεν είναι κανονικά σχεδιασμένο για εκτελεί μία λειτουργία συγκράτησης χωρίς την "εξωτερική του συσκευασία" και άρα δεν αποτελεί "εσωτερική συσκευασία".

"Consignee": Με τον όρο "Παραλήπτης" νοείται ο παραλήπτης σύμφωνα με τη σύμβαση μεταφοράς. Αν ο παραλήπτης ορίζει έναν τρίτο σύμφωνα με τις διατάξεις που εφαρμόζονται για τη σύμβαση μεταφοράς, το άτομο αυτό θα θεωρείται ο παραλήπτης με την έννοια της παρούσας οδηγίας. Αν η επιχείρηση μεταφοράς λαμβάνει χώρα χωρίς σύμβαση μεταφοράς, η επιχείρηση που αναλαμβάνει τα επικίνδυνα εμπορεύματα κατά την άφιξη θα θεωρείται ο παραλήπτης.

"Consignment": Με τον όρο "Αποστολή" νοείται κάθε κόλο ή κόλα, ή φορτίο επικίνδυνων εμπορευμάτων, που φέρεται προς μεταφορά από έναν αποστολέα.

"Consignor": Με τον όρο "Αποστολέας" νοείται η επιχείρηση που αποστέλλει επικίνδυνα εμπορεύματα είτε για λογαριασμό της είτε για λογαριασμό τρίτων. Αν η επιχείρηση της μεταφοράς εκτελείται υπό σύμβαση μεταφοράς, ο αποστολέας είναι ο αποστολέας σύμφωνα με τη σύμβαση μεταφοράς.

"Container": Ο όρος "εμπορευματοκιβώτιο" σημαίνει αντικείμενο εξοπλισμού μεταφοράς (ανυψούμενο όχημα ή άλλες παρόμοιες κατασκευές):

- μόνιμου χαρακτήρα και κατά συνέπεια αρκετά στερεό για να είναι κατάλληλος για επανειλημμένη χρήση,

- ειδικά σχεδιασμένος για να διευκολύνει τη μεταφορά εμπορευμάτων, με ένα ή περισσότερα μέσα μεταφοράς, χωρίς θραύση του φορτίου,

- εξοπλισμένου με συσκευές που επιτρέπουν τον έγκαιρο χειρισμό του, ειδικότερα όταν μεταφορτώνεται από ένα μέσο μεταφοράς σε άλλο,

- σχεδιασμένος κατά τέτοιο τρόπο ώστε να είναι εύκολο η πλήρωση και η εκκένωση (βλέπε επίσης "κλειστό εμπορευματοκιβώτιο", "μεγάλο εμπορευματοκιβώτιο", "ανοιχτό εμπορευματοκιβώτιο", "εμπορευματοκιβώτιο με κάλυμμα", και "μικρό εμπορευματοκιβώτιο").

Μια δεξαμενή σε ειδικό αμάξωμα είναι ένα εμπορευματοκιβώτιο που, σύμφωνα με το ευρωπαϊκό πρότυπο EN 283 (έκδοση 1991) έχει τα ακόλουθα χαρακτηριστικά:

- από την πλευρά μηχανικής δύναμης, κατασκευάζεται μόνο για μεταφορά σε βαγόνι ή σε όχημα ή πλοία Ro-Ro,

- δεν μπορεί να στοιβαχθεί,

- μπορεί να αφαιρεθεί από οχήματα με εξοπλισμό των ίδιων των οχημάτων και στα δικά του στηρίγματα και μπορεί να επαναφορτωθεί.

ΣΗΜΕΙΩΣΗ:

Ο όρος "εμπορευματοκιβώτιο" δεν καλύπτει συμβατικές συσκευασίες, IBCs, εμπορευματοκιβώτια-δεξαμενές ή οχήματα.

"Control temperature": Με τον όρο "Θερμοκρασία ελέγχου" νοείται η μέγιστη θερμοκρασία στην οποία το οργανικό υπεροξείδιο ή αυτενεργή ουσία μπορεί να μεταφερθεί με ασφάλεια.

"CSC": Με τον όρο "CSC" νοείται η διεθνής σύμβαση για ασφαλή εμπορευματοκιβώτια (Γενεύη, 1972) με τις αλλαγές και την έκδοση του Διεθνούς Ναυτιλιακού Οργανισμού (IMO), Λονδίνο.

"Crate": Με τον όρο "Κλωβό" νοείται μια εξωτερική συσκευασία με ατελείς επιφάνειες.

"Cryogenic receptacle": Με τον όρο "Κρυογονικό δοχείο" νοείται ένα μεταφερόμενο θερμικά μονωμένο δοχείο για υγροποιημένα αέρια υπό ψύξη χωρητικότητας όχι πάνω από 1000 λίτρα.

"Cylinder": Με τον όρο "Κύλινδρος" νοείται ένα μεταφερόμενο δοχείο πίεσης χωρητικότητας όχι μεγαλύτερης των 150 λίτρων [βλέπε επίσης "Δέσμη Κυλίνδρων (πλαίσιο)"].

D

Dangerous goods: Με τον όρο "Επικίνδυνα εμπορεύματα" νοούνται οι ουσίες και είδη η μεταφορά των οποίων απαγορεύονται από αυτήν την Οδηγία ή επιτρέπονται μόνο υπό τις προϋποθέσεις που περιγράφονται μέσα σε αυτήν την οδηγία.

"Dangerous reaction": Ο όρος "Επικίνδυνη αντίδραση" εννοεί:

α) την καύση ή έκλυση σημαντικού ποσού θερμότητας,

β) την εκπομπή εύφλεκτων, ασφυξιογόνων, οξειδωτικών ή τοξικών αερίων,

γ) το σχηματισμό διαβρωτικών ουσιών,

δ) το σχηματισμός ασταθών ουσιών, ή

ε) την επικίνδυνη αύξηση πίεσης (μόνο για δεξαμενές),

"Demountable tank": Με τον όρο "Αποσυναρμολογούμενη δεξαμενή" νοείται δεξαμενή, πλην σταθερών δεξαμενών, φορητή δεξαμενή, δεξαμενή- εμπορευματοκιβώτιο, ή ένα στοιχείο οχήματος συστοιχίας ή ένα MEGC με χωρητικότητα άνω των 450 λίτρων, και μη σχεδιασμένη για μεταφορά εμπορευμάτων χωρίς θραύση του φορτίου και που μπορεί κανονικά να γίνει χειρισμός μόνο όταν είναι κενή.

"Discharge pressure": Με τον όρο "Πίεση εκκένωσης" νοείται η μέγιστη πίεση που δημιουργείται σε μια δεξαμενή όταν εκκενώνεται υπό πίεση (βλέπε επίσης "πίεση υπολογισμού", "πίεση πλήρωσης", "μέγιστη πίεση εργασίας (πίεση μετρητή)" και "πίεση δοκιμής").

"Drum": Με τον όρο "Βαρέλι" νοείται μια επίπεδων άκρων ή κυρτών άκρων κυλινδρική συσκευασία κατασκευασμένες από μέταλλο, ίνες, πλαστικό, κόντρα πλακέ ή άλλα κατάλληλα υλικά. Αυτός ο ορισμός επίσης περιλαμβάνει συσκευασίες άλλων σχημάτων, π.χ. κυλινδρικές συσκευασίες με κωνικό λαιμό, ή συσκευασίες σε μορφή κάδου. Ξύλινα βαρέλια και μπιτόνια δεν καλύπτονται από αυτόν τον ορισμό.

E

"EC Directive": Με τον όρο "Οδηγία" ΕΕ εννοούνται οι διατάξεις που αποφασίστηκαν από τους αρμόδιους φορείς της Ευρωπαϊκής Κοινότητας και που δεσμεύουν κάθε κράτος μέλος ως προς το επιθυμητό αποτέλεσμα, αλλά που αφήνουν τους τρόπους και μεθόδους στις εθνικές αρχές.

"Emergency temperature": Με τον όρο "Θερμοκρασία Κινδύνου" νοείται η θερμοκρασία στην οποία επείγοντα μέτρα θα λαμβάνονται στην περίπτωση απώλειας ελέγχου θερμοκρασίας.

"Enterprise": Με τον όρο "Επιχείρηση" νοείται κάθε φυσικό πρόσωπο, νομικό πρόσωπο, κερδοσκοπικό και μη, κάθε συνεταιρισμός ή ομάδα ατόμων χωρίς νομική προσωπικότητα, κερδοσκοπικοί και μη, ή οποιαδήποτε επίσημη αρχή, είτε με δική της νομική προσωπικότητα είτε εξαρτημένη από άλλη αρχή που έχει νομική προσωπικότητα.

F

"Fibreboard IBC": Με τον όρο "ινοσανίδες IBC" νοείται ένα σώμα ινοσανίδων με ή χωρίς χωριστά άνω και κάτω πώματα, με εσωτερική επένδυση αν χρειάζεται (αλλά όχι με εσωτερικές συσκευασίες) και κατάλληλο δομικό εξοπλισμό και εξοπλισμό εξυπηρέτησης.

"Filler": Με τον όρο "πληρωτής" νοείται κάθε επιχείρηση που φορτώνει επικίνδυνα εμπορεύματα σε μια δεξαμενή (βυτιοφόρο, αποσυναρμολογούμενη δεξαμενή, φορητή δεξαμενή ή δεξαμενή- εμπορευματοκιβώτιο) ή/και σε ένα όχημα, μεγάλο εμπορευματοκιβώτιο ή μικρό εμπορευματοκιβώτιο για μεταφορά φορτίων χύμα, ή σε ένα όχημα συστοιχίας ή MEGC.

"Filling pressure": Πίεση πλήρωση σημαίνει τη μέγιστη πίεση που δημιουργείται σε μια δεξαμενή όταν αυτή πληρώνεται υπό πίεση (βλέπε επίσης "πίεση υπολογισμού", "πίεση εκκένωσης", "μέγιστη πίεση εργασίας (πίεση μετρητή)" και "πίεση δοκιμής").

"Fixed tank": "Σταθερή δεξαμενή" σημαίνει μια δεξαμενή με χωρητικότητα άνω των 1000 λίτρων που είναι μόνιμα στερεωμένη σε ένα όχημα (που τότε λέγεται βυτιοφόρο) ή είναι αναπόσπαστο μέρος του πλαισίου ενός τέτοιου οχήματος.

"Flammable component": "Εύφλεκτο συστατικό" (για αερολύματα και φύσιγγες αερίων) σημαίνει ένα αέριο που είναι εύφλεκτο στον αέρα σε κανονική πίεση ή ουσία ή παρασκεύασμα σε υγρή μορφή με σημείο ανάφλεξης μικρότερο ή ίσο με 100 °C.

"Flash-point": "Σημείο ανάφλεξης" σημαίνει τη χαμηλότερη θερμοκρασία ενός υγρού όπου οι ατμοί του αποτελούν εύφλεκτο μείγμα με τον αέρα.

"Flexible IBC": Εύκαμπτο IBC είναι ένα σώμα που αποτελείται από μεμβράνη, πλεκτό υλικό ή οποιοδήποτε άλλο εύκαμπτο υλικό ή συνδυασμούς αυτών και, αν είναι απαραίτητο, μια εσωτερική στρώση ή επένδυση, μαζί με κατάλληλο εξοπλισμό εξυπηρέτησης και συσκευές χειρισμού.

"Frame": Πλαίσιο (Κλάση 2) βλέπε "Δέσμη Κυλίνδρων".

"Full wagon load": Πλήρες φορτίο βαγονιού σημαίνει κάθε φορτίο που προέρχεται από έναν αποστολέα για το οποίο είναι αποκλειστική η χρήση ενός βαγονιού ή μεγάλου εμπορευματοκιβωτίου και όλες οι λειτουργίες φόρτωσης και εκφόρτωσης γίνονται σε συμφωνία με τις οδηγίες του αποστολέα ή του παραλήπτη.

ΣΗΜΕΙΩΣΗ:

Ο αντίστοιχος όρος για την Κλάση 7 είναι "αποκλειστική χρήση", βλέπε παράγραφο 2.2.7.2, εμπορευματοκιβώτια-δεξαμενές ή οχήματα.

G

"Gas": "Αέριο" σημαίνει μια ουσία η οποία:

α) στους 50 °C έχει τάση ατμών μεγαλύτερη από 300 kPa (3 bar), ή

β) είναι εντελώς αέρια στους 20 °C υπό κανονική πίεση 101,3 kPa,

"Gas cartridge": Φυσίγγιο αερίου σημαίνει κάθε μη ξαναγεμιζόμενο δοχείο που περιέχει υπό πίεση, ένα αέριο ή μείγμα αερίων. Είναι δυνατό να έχει και βαλβίδα.

H

"Handling device": Συσκευή διακίνησης (για εύκαμπτα IBC) σημαίνει οποιαδήποτε χειρολαβή, θηλιά, μικρό άνοιγμα ή πλαίσιο προσαρτημένα στο σώμα του IBC ή σχηματοποιημένα από επέκταση του υλικού του σώματος του IBC.

"Hermetically closed tank": "Ερμητικά κλειστή δεξαμενή" σημαίνει μια δεξαμενή με ανοίγματα ερμητικά κλειστά και που δεν διαθέτει βαλβίδες ασφαλείας, εκρηγνυόμενους δίσκους ή άλλες συσκευές ασφαλείας. Δεξαμενές με βαλβίδες ασφαλείας πριν από εκρηγνυόμενο δίσκο θα θεωρούνται ερμητικά κλειστές.

I

"IBC": βλέπε "Intermediate bulk container".

"ICAO Technical Instructions": είναι οι τεχνικές οδηγίες για την ασφαλή μεταφορά επικίνδυνων εμπορευμάτων αεροπορικώς, που συμπληρώνει το παράρτημα 18 της συνθήκης του Σικάγο για τη Διεθνή Πολιτική Αεροπορία (Σικάγο 1944), που εκδίδεται από το Διεθνή Οργανισμό Πολιτικής Αεροπορίας (ICAO), στο Μόντρεαλ.

"IMDG Code": Κώδικας IMDG είναι ο Διεθνής Ναυτιλιακός Κώδικας Επικίνδυνων Ειδών, για την εφαρμογή του κεφαλαίου VII, μέρος Α, της διεθνούς σύμβασης για την ασφάλεια της ζωής στη θάλασσα, 1974 (σύμβαση SOLAS), που εκδίδεται από το Διεθνή Οργανισμό Θαλάσσιων Μεταφορών (IMO), Λονδίνο.

"Inner packaging": Εσωτερική συσκευασία σημαίνει συσκευασία για τη μεταφορά της οποίας απαιτείται εξωτερική συσκευασία.

"Inner receptacle": Εσωτερικό δοχείο σημαίνει δοχείο που για να επιτελέσει τη λειτουργία του απαιτεί εξωτερική συσκευασία.

"Intermediate bulk container (IBC)": Εμπορευματοκιβώτιο μεσαίας χωρητικότητας για φορτία χύμα σημαίνει μία άκαμπτη ή εύκαμπτη φορητή συσκευασία εκτός από αυτές που προσδιορίζονται στο Κεφάλαιο 6.1, οι οποίες:

α) έχουν χωρητικότητα:

i) όχι μεγαλύτερη από 3 m3 για στερεά και υγρά των Ομάδων Συσκευασίας II και III,

ii) όχι μεγαλύτερη από 1.5 m3 για στερεά της ομάδας συσκευασίας I όταν είναι συσκευασμένα σε εύκαμπτα, άκαμπτου πλαστικού, σύνθετα, ινοσανίδες και ξύλινα IBC,

iii) όχι μεγαλύτερη από 3 m3 για στερεά της ομάδας συσκευασίας I όταν είναι συσκευασμένα σε μεταλλικά IBC,

iv) όχι μεγαλύτερη από 3 m3 για ραδιενεργό υλικό της Κλάσης 7·

β) είναι σχεδιασμένη για μηχανικό χειρισμό·

γ) είναι ανθεκτική στις καταπονήσεις που παράγονται κατά το χειρισμό και τη μεταφορά όπως προσδιορίζεται από τους ελέγχους που προκαθορίζονται στο Κεφάλαιο 6.5 (βλέπε επίσης "Σύνθετα IBC με πλαστικό εσωτερικό δοχείο", "IBC από ινοσανίδες", "Εύκαμπτα IBC", "Μεταλλικά IBC", "IBC από άκαμπτο πλαστικό" και "Ξύλινα IBC".

ΣΗΜΕΙΩΣΗ:

1. Φορητές δεξαμενές ή εμπορευματοκιβώτια-δεξαμενές που ικανοποιούν τις απαιτήσεις του Κεφαλαίου 6.7 ή 6.8 αντίστοιχα δεν θεωρούνται ότι είναι εμπορευματοκιβώτια μεσαίας χωρητικότητας για φορτία χύμα (IBCs).

2. Εμπορευματοκιβώτια μεσαίας χωρητικότητας για φορτία χύμα (IBC) που ικανοποιούν τους όρους του Κεφαλαίου 6.5 δεν θεωρούνται ότι είναι εμπορευματοκιβώτια για τους σκοπούς της παρούσας οδηγίας.

"Intermediate packaging": "Ενδιάμεση συσκευασία" σημαίνει συσκευασία τοποθετημένη ανάμεσα σε εσωτερικές συσκευασίες ή είδη και σε μια εξωτερική συσκευασία.

J

"Jerrican": "Μπιτόνι" σημαίνει μια μεταλλική ή πλαστική συσκευασία με ορθογώνια ή πολυγωνική διατομή με ένα ή περισσότερα ανοίγματα.

L

"Large container": "Μεγάλο εμπορευματοκιβώτιο" σημαίνει:

α) εμπορευματοκιβώτιο που έχει εσωτερικο όγκο πάνω από 3 m3·

β) υπό την έννοια του Διεθνούς Συνεδρίου για Ασφαλή Εμπορευματοκιβώτια (CSC), ένα εμπορευματοκιβώτιο με τέτοιο μέγεθος ώστε το εμβαδόν που περικλείεται στις τέσσερις κάτω γωνίες του να είναι:

i) τουλάχιστον 14 m2 (150 τετραγωνικά πόδια) ή

ii) τουλάχιστον 7 m2 (75 τετραγωνικά πόδια) αν έχει άνω γωνιακά εξαρτήματα.

ΣΗΜΕΙΩΣΗ:

Για ραδιενεργό υλικό βλέπε παράγραφο 2.2.7.1.2.

"Large packaging": "Μεγάλη συσκευασία" σημαίνει εξωτερική συσκευασία που περιέχει είδη ή εσωτερικές συσκευασίες και που:

α) είναι σχεδιασμένη για μηχανικό χειρισμό·

β) υπερβαίνει τα 400 kg καθαρό βάρος ή 450 λίτρα σε χωρητικότητα αλλά έχει όγκο όχι άνω των 3 m3·

"Leakproofness test": "Δοκιμή στεγανότητας" είναι η δοκιμή στεγανότητας μιας δεξαμενής, συσκευασίας ή IBC και του εξοπλισμού και των συσκευών κλεισίματος.

ΣΗΜΕΙΩΣΗ:

Για φορητές δεξαμενές, βλέπε Κεφάλαιο 6.7.

"Light-gauge metal packaging": "μεταλλική συσκευασία ελαφρού περιτυπώματος" είναι συσκευασία κυκλικής, ελλειπτικής, ορθογώνιας ή πολυγωνικής διατομής (επίσης κωνικής) και με κωνικό λαιμό και συσκευασίες σε μορφή κάδου από μέταλλο, με πάχος τοιχωμάτων λιγότερο από 0,5 mm (π.χ. λευκοσίδηρος), με επίπεδο ή κυρτό πυθμένα και με ένα ή περισσότερα στόμια, που δεν καλύπτεται από τους ορισμούς για βαρέλια ή μπιτόνια.

"Liner": "Επένδυση" είναι ένας σωλήνας ή σάκος που εισάγεται μέσα στη συσκευασία, συμπεριλαμβανομένων μεγάλων συσκευασιών και IBCs, αλλά που δεν αποτελεί αναπόσπαστο μέρος τους, συμπεριλαμβανομένων των πωμάτων των ανοιγμάτων του.

"Liquid": "Υγρό" είναι μια ουσία που στους 50 °C έχει τάση ατμών όχι παραπάνω από 300 kPa (3 bar), που δεν είναι εντελώς αέρια στους 20 °C και 101,3 kPa, και που

α) έχει σημείο τήξης ή αρχικό σημείο τήξης 20°C ή λιγότερο σε πίεση 101.3 kPa· ή

β) είναι υγρή σύμφωνα με τη μέθοδο δοκιμής ASTM D 4359-90· ή

γ) δεν είναι συγκολλητική ουσία σύμφωνα με τα κριτήρια της δοκιμής ρευστότητας (δοκιμή πενετρόμετρου) που περιγράφεται στην παράγραφο 2.3.4.

ΣΗΜΕΙΩΣΗ:

"Μεταφορά σε υγρή κατάσταση", για λόγους απαιτήσεων των δεξαμενών, σημαίνει:

- μεταφορά υγρών σύμφωνα με τον παραπάνω ορισμό ή

- στερεά προς μεταφορά σε τηγμένη κατάσταση.

"Loader": "Φορτωτής" είναι κάθε επιχείρηση που φορτώνει επικίνδυνα εμπορεύματα σε όχημα ή μεγάλο εμπορευματοκιβώτιο.

M

"Manual of Tests και Criteria": "Εγχειρίδιο Δοκιμών και Κριτηρίων" είναι η τρίτη επαναληπτική έκδοση των συστάσεων των Ηνωμένων Εθνών για τη μεταφορά επικίνδυνων εμπορευμάτων, εγχειρίδιο δοκιμών και κριτηρίων, έκδοση του Οργανισμού Ηνωμένων Εθνών (ST/SG/AC.10/11/Rev.3).

"Mass of package": "Μάζα κόλου" σημαίνει το μικτό βάρος του κόλου εκτός αν υπάρχει άλλος ορισμός. Η μάζα των εμπορευματοκιβώτιων και δεξαμενών που χρησιμοποιούνται για τη μεταφορά των εμπορευμάτων δεν υπολογίζονται στο μικτό βάρος.

"Maximum capacity": "Μέγιστη χωρητικότητα" είναι ο μέγιστος εσωτερικός όγκος δοχείων ή συσκευασιών συμπεριλαμβανομένων εμπορευματοκιβωτίων μεσαίας χωρητικότητας για φορτία χύμα (IBCs) και μεγάλων συσκευασιών, εκφρασμένος σε κυβικά μέτρα ή λίτρα.

"Maximum net mass": Μέγιστο καθαρό βάρος" είναι το μέγιστο καθαρό βάρος των περιεχομένων μιας μόνης συσκευασίας ή το μέγιστο συνδυασμένο βάρος εσωτερικών συσκευασιών και των περιεχομένων τους, εκφρασμένο σε κιλά."

"Maximum permissible gross mass": "Μέγιστο επιτρεπτό μεικτό βάρος"

α) για όλες τις κατηγορίες IBC πέραν από εύκαμπτα IBC) σημαίνει το βάρος του σώματος, του εξοπλισμού εξυπηρέτησης και του δομικού εξοπλισμού και το μέγιστο επιτρεπτό φορτίο·

β) για δεξαμενές) σημαίνει το απόβαρο της δεξαμενής και το βαρύτερο φορτίο εξουσιοδοτημένο προς μεταφορά.

ΣΗΜΕΙΩΣΗ:

Για φορητή δεξαμενή, βλέπε Κεφάλαιο 6.7.

Maximum permissible load: "Μέγιστο επιτρεπτό φορτίο" (για εύκαμπτα IBC) σημαίνει το μέγιστο καθαρό βάρος για το οποίο το IBC είναι προορισμένο να χρησιμοποιείται και που είναι επιτρεπτό να μεταφέρει.

"Maximum working pressure (gauge pressure)": "μέγιστη πίεση εργασίας (πίεση μετρητή)" σημαίνει την υψηλότερη από τις ακόλουθες τρεις τιμές της πίεσης:

α) την υψηλότερη πραγματική πίεση που επιτρέπεται στη δεξαμενή κατά την πλήρωση ("μέγιστη επιτρεπόμενη πίεση πληρώσεως")·

β) την υψηλότερη πραγματική πίεση που επιτρέπεται στη δεξαμενή κατά την εκκένωση ("μέγιστη επιτρεπόμενη πίεση εκκενώσεως") και

γ) την πραγματική πίεση μετρητή στην οποία υποβάλλεται η δεξαμενή από τα περιεχόμενά του (συμπεριλαμβανομένων τυχόν εξωγενών αερίων που μπορεί να περιέχει) στη μέγιστη θερμοκρασία εργασίας.

Εκτός εάν οι ειδικές απαιτήσεις που περιγράφονται στο Κεφάλαιο 4.3 προβλέπουν διαφορετικά, η αριθμητική τιμή αυτής της πιέσεως εργασίας (πιέσεως μετρητή) δεν θα είναι χαμηλότερη της πιέσεως των ατμών (απολύτου πιέσεως) της πληρωτικής ουσίας στους 50 °C.

Για δεξαμενές εξοπλισμένες με βαλβίδες ασφαλείας (με ή χωρίς εκρηγνυόμενο δίσκο), η μέγιστη πίεση εργασίας (πίεση μετρητή) θα είναι εντούτοις ίση με την προβλεπόμενη πίεση ανοίγματος τέτοιων βαλβίδων ασφαλείας (βλέπε επίσης "πίεση υπολογισμού", "πίεση εκκένωσης", "πίεση πληρώσεως" και "πίεση δοκιμής").

ΣΗΜΕΙΩΣΗ:

Για φορητές δεξαμενές, βλέπε Κεφάλαιο 6.7.

"MEGC", βλέπε "Multiple-element gas container".

"Metal IBC": Μεταλλικό "IBC" Τα μεταλλικά IBC συνίστανται από ένα μεταλλικό σώμα μαζί με κατάλληλο εξοπλισμό εξυπηρέτησης και δόμησης.

"Mild steel": "Μαλακός χάλυβας" είναι ο χάλυβας με ελάχιστη αντοχή σε εφελκυσμό μεταξύ 360 N/mm2 και 440 N/mm2.

ΣΗΜΕΙΩΣΗ:

Για φορητές δεξαμενές, βλέπε Κεφάλαιο 6.7.

"Multiple-element gas container (MEGC)": "Εμπορευματοκιβώτιο αερίων πολλαπλών στοιχείων" σημαίνει μία μονάδα που περιέχει στοιχεία που αλληλοσυνδέονται με διανομέα και είναι τοποθετημένα σε πλαίσιο. Τα παρακάτω στοιχεία θεωρούνται στοιχεία ενός πολλαπλών στοιχείων εμπορευματοκιβωτίου αερίων: κύλινδροι, σωλήνες, βαρέλια πίεσης και δέσμες κυλίνδρων, όπως επίσης δεξαμενές για τη μεταφορά αερίων της Κλάσης 2 με χωρητικότητα μεγαλύτερη από 450 λίτρα.

N

"Nominal capacity of the receptacle": "Ονομαστική χωρητικότητα δοχείου" σημαίνει τον ονομαστικό όγκο της επικίνδυνης ουσίας που περιέχεται σε δοχείο εκφρασμένο σε λίτρα. Για κυλίνδρους συμπιεσμένων αερίων η ονομαστική χωρητικότητα θα είναι η χωρητικότητα νερού του κυλίνδρου.

"N.O.S. entry (not otherwise specified entry)": "Καταχώρηση ε.α.ο. (εκτός άλλως ορίζεται)" νοείται μία ομαδική καταχώρηση η οποία αποδίδεται σε ουσίες, μείγματα, διαλύματα ή είδη εάν:

α) δεν αναφέρονται ονομαστικά στον Πίνακα Α του Κεφαλαίου 3.2 και

β) παρουσιάζουν χημικές, φυσικές και/ ή επικίνδυνες ιδιότητες αναλογούσες στην Κλάση, τον κωδικό ταξινόμησης, την ομάδα συσκευασίας, την ονομασία και την περιγραφή της καταχώρησης ε.α.ο.

O

"Open container": "Ανοιχτό εμπορευματοκιβώτιο" είναι ένα εμπορευματοκιβώτιο ανοιχτής οροφής ή εμπορευματοκιβώτιο με βάση εξέδρα.

"Open wagon": "Ανοιχτό βαγόνι" είναι ένα βαγόνι του οποίου η εξέδρα δεν έχει υπερκατασκευή ή έχει απλώς πλευρικά και οπίσθια σανιδώματα.

"Outer packaging": "Εξωτερική συσκευασία" είναι η εξωτερική προστασία της σύνθετης ή μεικτής συσκευασίας μαζί με τυχόν απορροφητικά υλικά, προστατευτικά και όποια άλλα συστατικά απαραίτητα για τη συγκράτηση και προστασία των εσωτερικών δοχείων ή εσωτερικών συσκευασιών.

"Overpack": "Υπερσυσκευασία" σημαίνει μία περιβάλλουσα συσκευασία που χρησιμοποιείται από έναν μόνο αποστολέα για την ενοποίηση σε μία μονάδα χειρισμού μίας αποστολής ενός ή περισσότερων κόλων για ευκολία χειρισμού και αποθήκευσης κατά τη μεταφορά.

Παραδείγματα υπερσυσκευασιών:

α) ένας δίσκος φόρτωσης όπως μια παλέτα, στο οποίο πολλά κόλα τοποθετούνται ή στοιβάζονται και ασφαλίζονται πάνω σε παλέτες με ιμάντες, με συρρικνούμενο ή εκτεινόμενο υλικό περιτυλίγματος ή με άλλο κατάλληλο τρόπο· ή

β) μία εξωτερική προστατευτική συσκευασία όπως κιβώτιο ή κλωβό.

P

"Package": "Κόλο" είναι ολόκληρο το προϊόν της λειτουργίας της επιχείρησης, που συνίσταται από συσκευασία ή μεγάλη συσκευασία ή IBC και τα περιεχόμενά της έτοιμα προς αποστολή. Ο όρος περιλαμβάνει δοχεία για αέρια όπως ορίζονται στο παρόν τμήμα και επίσης είδη που λόγω του μεγέθους τους, βάρους ή σύνθεσης μπορούν να μεταφερθούν χωρίς συσκευασία, ή σε βάσεις, κλωβούς ή συσκευές χειρισμού. Ο όρος δεν ισχύει για εμπορεύματα που μεταφέρονται χύμα, ούτε σε ουσίες που μεταφέρονται σε δεξαμενές.

ΣΗΜΕΙΩΣΗ:

Για ραδιενεργό υλικό, βλέπε παράγραφο 2.2.7.2.

"Packaging": "Συσκευασία" είναι το δοχείο και όποια άλλα συστατικά ή υλικά είναι απαραίτητα για να εκτελέσει το δοχείο τη λειτουργία συγκράτησης (βλέπε επίσης "μεικτή συσκευασία", "μεικτή συσκευασία (πλαστικού υλικού)", "μεικτή συσκευασία (γυαλί, πορσελάνη ή ψαμμάργιλος)", "εσωτερική συσκευασία", "εμπορευματοκιβώτιο μεσαίας χωρητικότητας για φορτία χύμα (IBC)", "ενδιάμεση συσκευασία", "μεγάλη συσκευασία", "μεταλλική συσκευασία ελαφρού περιτυπώματος", "εξωτερική συσκευασία", "επιδιορθωμένες συσκευασίες", "ανακατασκευασμένη συσκευασία", "επαναχρησιμοποιούμενη συσκευασία", "συσκευασία διάσωσης" και "αδιαπέραστη συσκευασία").

ΣΗΜΕΙΩΣΗ:

Για ραδιενεργό υλικό, βλέπε παράγραφο 2.2.7.2.

"Packer": "Συσκευαστής" είναι κάθε επιχείρηση που βάζει επικίνδυνα εμπορεύματα σε συσκευασίες, συμπεριλαμβανομένων μεγάλων συσκευασιών και εμπορευματοκιβωτίων μεσαίας χωρητικότητας για φορτία χύμα (IBCs) και, όπου είναι απαραίτητο, προετοιμάζει κόλα προς μεταφορά.

"Packing group": Ομάδα συσκευασίας είναι μια ομάδα στην οποία αποδίδονται κάποιες ουσίες, για λόγους συσκευασίας, σύμφωνα με το βαθμό κινδύνου τους. Οι ομάδες συσκευασίας έχουν τις ακόλουθες έννοιες που επεξηγούνται καλύτερα στο Μέρος 2:

ομάδα συσκευασίας I: ουσίες που παρουσιάζουν υψηλό κίνδυνο,

ομάδα συσκευασίας II: ουσίες που παρουσιάζουν μέτριο κίνδυνο,

ομάδα συσκευασίας III: ουσίες που παρουσιάζουν χαμηλό κίνδυνο.

ΣΗΜΕΙΩΣΗ:

Ορισμένα είδη που περιέχουν επικίνδυνα εμπορεύματα αποδίδονται σε ομάδα συσκευασίας.

"Portable tank": "Φορητή δεξαμενή" είναι μια πολλών χρήσεων δεξαμενή με χωρητικότητα άνω των 450 λίτρων σύμφωνα με τους ορισμούς στο Κεφάλαιο 6.7 ή τον Κώδικα IMDG και με ένδειξη οδηγίας φορητής δεξαμενής (T-Code) στη στήλη (10) του πίνακα A στο Κεφάλαιο 3.2.

"Portable tank operator", βλέπε "Tank-container/portable tank operator".

"Pressure drum": "Βαρέλι πίεσης" σημαίνει ένα συγκολλημένο, μεταφερόμενο δοχείο πιέσεων με χωρητικότητα άνω των 150 λίτρων και όχι παραπάνω από 1000 λίτρα (π.χ. κυλινδρικά δοχεία εφοδιασμένα με τσέρκια (στεφάνες) σπειροειδείς, δοχεία σε πέλματα και δοχεία σε πλαίσια).

"Pressurized gas cartridge", βλέπε "Aerosol dispenser".

"Protected IBC": "Προστατευόμενο IBC (για μεταλλικά IBCs)" σημαίνει ένα IBC εφοδιασμένο με πρόσθετη προστασία έναντι κρούσης, όπου η προστασία λαμβάνει τη μορφή, για παράδειγμα, μίας κατασκευής πολλαπλού στρώματος (σάντουιτς) ή διπλού τοιχώματος, ή ενός πλαισίου με ένα μεταλλικό δικτυωτό περίβλημα.

Q

"Quality assurance": "Πιστοποίηση Ποιότητας" σημαίνει ένα συστηματικό πρόγραμμα δοκιμών και επιθεωρήσεων που εφαρμόζεται από έναν οργανισμό ή σώμα που έχει σκοπό την παροχή εμπιστοσύνης στην πρακτική εφαρμογή των απαιτήσεων της παρούσας οδηγίας.

R

"Railway infrastructure": "Υποδομή σιδηροδρόμου" αποτελούν όλες οι σιδηροτροχιές και ο σταθερός εξοπλισμός απαραίτητος για τη σιδηροδρομική διακίνηση και ασφάλεια μεταφοράς.

"Receptacle": "Δοχείο (Κλάση 1)" περιλαμβάνει κιβώτια, φιάλες, μπιτόνια, βαρέλια, βάζα και σωλήνες, συμπεριλαμβανομένων όποιων μέσων κλεισίματος που χρησιμοποιούνται στην εσωτερική ή ενδιάμεση συσκευασία.

"Receptacle": "Δοχείο" είναι ένα σκεύος συγκράτησης για την υποδοχή και αποθήκευση ουσιών ή ειδών, συμπεριλαμβανομένων όποιων μέσων κλεισίματος. Αυτός ο ορισμός δεν ισχύει για περιβλήματα (βλέπε επίσης "Κρυογονικό δοχείο", "εσωτερικό δοχείο", "άκαμπτο εσωτερικό δοχείο" και "Φυσίγγιο αέρα").

ΣΗΜΕΙΩΣΗ:

Δοχεία για αέρια Κλάσης 2 είναι κύλινδροι, σωλήνες, βαρέλια πίεσης, κρυογονικά δοχεία και δέσμες κυλίνδρων (πλαίσια).

"Reconditioned packaging": "Επιδιορθωμένες συσκευασίες":

α) περιλαμβάνουν μεταλλικά βαρέλια που είναι:

i) καθαρισμένα στα αρχικά υλικά κατασκευής, με απομάκρυνση όλων των προηγούμενων περιεχομένων, εσωτερικών και εξωτερικών διαβρώσεων και εξωτερικών επικαλύψεων και ετικετών,

ii) αποκαταστημένα στο αρχικό σχήμα και περίγραμμα, με χτυπήματα (εάν χρειαστεί) ισιωμένα και σφραγισμένα και με αντικατεστημένες όλες τις μη-ακέραιες φλάντζες και

iii) επιθεωρημένα μετά τον καθαρισμό αλλά πριν τη βαφή, με απόρριψη των συσκευασιών με ορατό σκάσιμο, σημαντική μείωση στο πάχος του υλικού, κόπωση του μετάλλου, κατεστραμμένα σπειρώματα ή πώματα, ή άλλα σημαντικά ελαττώματα.

β) πλαστικά βαρέλια και μπιτόνια που είναι:

i) καθαρισμένα στα αρχικά υλικά κατασκευής, με απομάκρυνση όλων των προηγούμενων περιεχομένων, εξωτερικών επικαλύψεων και ετικετών,

ii) με αντικατεστημένες όλες τις μη-ακέραιες φλάντζες και

iii) επιθεωρημένα μετά τον καθαρισμό με απόρριψη των συσκευασιών με ορατή ζημιά όπως σκισίματα, πτυχές ή ρωγμές, κατεστραμμένα σπειρώματα ή πώματα, ή άλλα σημαντικά ελαττώματα.

"Recycled plastics material": "Ανακυκλωμένο πλαστικό υλικό" είναι το ανασυσταμένο υλικό προερχόμενο από χρησιμοποιημένες βιομηχανικές συσκευασίες που έχουν καθαριστεί και προετοιμαστεί για επεξεργασία για νέες συσκευασίες.

"Reel": "Εξέλικτρο" (Κλάση 1) σημαίνει μια συσκευή από πλαστικό, ξύλο, ινοσανίδες, μέταλλο ή άλλο κατάλληλο υλικό που συνίσταται από μία κεντρική άτρακτο με ή χωρίς πλευρικά τοιχώματα σε κάθε άκρο της ατράκτου. Είδη και ουσίες μπορούν να περιελίσσονται πάνω στην άτρακτο και να συγκρατούνται από τα πλευρικά τοιχώματα.

"Reference steel": "Χάλυβας αναφοράς" είναι ένα χάλυβας με αντοχή σε 370 N/mm2 και επιμήκυνση στη θραύση 27 %.

"Remanufactured packaging": "Ανακατασκευασμένη συσκευασία" περιλαμβάνει

α) μεταλλικά βαρέλια που:

i) παράγονται ως ένας τύπος Ο.Η.Ε. από έναν τύπο όχι Ο.Η.Ε. σύμφωνα με τις απαιτήσεις του Κεφαλαίου 6.1,

ii) μετατρέπονται από έναν τύπο Ο.Η.Ε. σ' έναν άλλο τύπο Ο.Η.Ε. σύμφωνα με τις απαιτήσεις του Κεφαλαίου 6.1, ή

iii) υποβάλλονται στην αντικατάσταση ακέραιων δομικών εξαρτημάτων (τέτοιων όπως οι μη-μετακινούμενες κεφαλές).

β) πλαστικά βαρέλια που:

i) μετατρέπονται από έναν τύπο Ο.Η.Ε. σ' έναν άλλο τύπο Ο.Η.Ε. (π.χ. 1H1 σε 1H2) ή

ii) υποβάλλονται στην αντικατάσταση ακέραιων δομικών εξαρτημάτων.

Τα ανακατασκευασμένα βαρέλια υπόκεινται στις απαιτήσεις του Κεφαλαίου 6.1 που ισχύουν για νέα βαρέλια του ίδιου τύπου.

"Reused packaging": "Επαναχρησιμοποιούμενες συσκευασίες": συσκευασίες που έχουν εξεταστεί και βρεθεί ελεύθερες από ελαττώματα που επηρεάζουν την ικανότητα να αντέχουν τον έλεγχο απόδοσης. Ο όρος περιλαμβάνει εκείνες που ξαναγεμίζονται με το ίδιο ή παρόμοιο συμβατό περιεχόμενο και μεταφέρονται σε αλυσίδες διανομής που ελέγχονται από τον αποστολέα του προϊόντος.

"RID": είναι οι κανονισμοί για τη διεθνή μεταφορά επικίνδυνων εμπορευμάτων σιδηροδρομικώς [παράρτημα 1 στο προσάρτημα B (ομοιογενείς κανόνες σχετικά με τη σύμβαση για τη διεθνή μεταφορά εμπορευμάτων σιδηροδρομικώς) (CIM) της COTIF (σύμβαση για τη διεθνή μεταφορά σιδηροδρομικώς)].

"Rigid inner receptacle": "Άκαμπτο εσωτερικό δοχείο" (για σύνθετα IBCs) είναι ένα δοχείο που διατηρεί το σχήμα του όταν είναι κενό χωρίς τα κλεισίματά του και χωρίς εξωτερικό περίβλημα. Οποιοδήποτε εσωτερικό δοχείο δεν είναι "άκαμπτο" θεωρείται "εύκαμπτο".

"Rigid plastics IBC": "Άκαμπτο πλαστικό IBC" σημαίνει ένα άκαμπτο πλαστικό σώμα, που μπορεί να διαθέτει δομικό εξοπλισμό μαζί με κατάλληλο εξοπλισμό εξυπηρέτησης.

S

"Safety valve": "Βαλβίδα ασφαλείας" σημαίνει μια συσκευή με ελατήριο που ενεργοποιείται αυτόματα υπό πίεση και ο σκοπός της οποίας είναι η προστασία της δεξαμενής από μη αποδεκτή υπερβολική εσωτερική πίεση.

"SADT" βλέπε "Self-accelerating decomposition temperature".

"Salvage packaging": "Συσκευασία διάσωσης" σημαίνει μια ειδική συσκευασία σε συμφωνία με τις απαιτήσεις στο Κεφάλαιο 6.1 στην οποία τοποθετούνται, ελαττωματικά, με ζημίες ή διαρροές κόλα επικίνδυνων εμπορευμάτων, ή επικίνδυνα εμπορεύματα που έχουν χυθεί ή διαρρεύσει, για λόγους μεταφοράς για ανάκτηση ή πέταμα.

"Self-accelerating decomposition temperature" (SADT): "θερμοκρασία αυτο-επιταχυνόμενης διάσπασης" είναι η χαμηλότερη θερμοκρασία στην οποία μπορεί να συμβεί αυτο-επιταχυνόμενη διάσπαση με μία ουσία στη συσκευασία που χρησιμοποιείται κατά τη διάρκεια της μεταφοράς. Απαιτήσεις για τον υπολογισμό της SADT και τις επιπτώσεις της θερμότητας υπό περιορισμό δίνονται στο Μέρος ΙΙ του εγχειριδίου δοκιμών και κριτηρίων.

"Service equipment": "Εξοπλισμός εξυπηρέτησης" σημαίνει τις συσκευές πλήρωσης και αδειάσματος και, σύμφωνα με την κατηγορία του IBC, συσκευές εκτόνωσης της πίεσης ή εξαερισμού, ασφάλειας, θέρμανσης και θερμικής μόνωσης και όργανα μέτρησης

α) της δεξαμενής σημαίνει τις συσκευές πλήρωσης και εκκένωσης, εξαερισμού, ασφάλειας, θέρμανσης και θερμικής μόνωσης και όργανα μέτρησης·

β) των στοιχείων ενός οχήματος-συστοιχίας ή ενός MEGC σημαίνει τις συσκευές πλήρωσης και εκκένωσης, συμπεριλαμβανομένων των διανομέων, συσκευών ασφάλειας και όργανα μέτρησης·

γ) ενός IBC σημαίνει τις συσκευές πλήρωσης και εκκένωσης και κάθε όργανο εξαέρωσης, ασφάλειας, θέρμανσης και θερμικής μόνωσης και μέτρησης.

ΣΗΜΕΙΩΣΗ:

Για φορητές δεξαμενές, βλέπε Κεφάλαιο 6.7.

"Sheeted container": "εμπορευματοκιβώτιο με κάλυμμα" σημαίνει ένα ανοιχτό εμπορευματοκιβώτιο εξοπλισμένο με κάλυμμα ώστε να προστατεύονται τα εμπορεύματα που φορτώνονται.

"Sheeted wagon": "Βαγόνι με κάλυμμα" σημαίνει ένα ανοιχτό βαγόνι εξοπλισμένο με κάλυμμα ώστε να προστατεύονται το φορτίο.

"Shell": "Περίβλημα" είναι η επένδυση που περιέχει την ουσία (συμπεριλαμβανομένων οπών και κλεισιμάτων).

ΣΗΜΕΙΩΣΗ:

1. Αυτός ο ορισμός δεν ισχύει για δοχεία.

2. Για φορητές δεξαμενές, βλέπε Κεφάλαιο 6.7.

"Sift-proof packaging": "Αδιαπέραστες συσκευασίες" είναι συσκευασίες στεγανές σε ξηρό περιεχόμενο συμπεριλαμβανομένων λεπτών στερεών υλικών που παράγονται κατά τη διάρκεια της μεταφοράς.

"Small container": "Μικρό εμπορευματοκιβώτιο" είναι ένα εμπορευματοκιβώτιο με εσωτερικό όγκο όχι λιγότερο από 1 m3 και όχι περισσότερο από 3 m3.

ΣΗΜΕΙΩΣΗ:

Για ραδιενεργό υλικό, βλέπε παράγραφο 2.2.7.2.

"Small receptacle containing gas", βλέπε "Gas cartridge".

"Solid": "Στερεό" είναι:

α) μια ουσία με σημείο τήξης ή αρχικό σημείο τήξης άνω των 20 °C σε πίεση 101,3 kPa, ή

β) μια ουσία που δεν είναι υγρή σύμφωνα με τη μέθοδο δοκιμής ASTM D 4359-90 ή που είναι συγκολλητική ουσία σύμφωνα με τα κριτήρια της δοκιμής για τη ρευστότητα (δοκιμή πενετρόμετρου) όπως περιγράφεται στην παράγραφο 2.3.4.

"Structural equipment": "Δομικός Εξοπλισμός:"

α) για δεξαμενές ενός βυτιοφόρου ή αποσυναρμολογούμενη δεξαμενή, σημαίνει τα εξωτερικά ή εσωτερικά ενισχυτικά, στερεωτικά, προστατευτικά ή σταθεροποιητικά μέλη του περιβλήματος·

β) για δεξαμενές μιας δεξαμενής- εμπορευματοκιβωτίου, σημαίνει τα εξωτερικά ή εσωτερικά ενισχυτικά, στερεωτικά, προστατευτικά ή σταθεροποιητικά μέλη του περιβλήματος·

γ) για στοιχεία ενός οχήματος συστοιχίας ή MEGC σημαίνει τα εξωτερικά ή εσωτερικά ενισχυτικά, στερεωτικά, προστατευτικά ή σταθεροποιητικά μέλη του περιβλήματος ή δοχείου·

δ) για IBCs εκτός από εύκαμπτα IBCs σημαίνει τα εξωτερικά ή εσωτερικά ενισχυτικά, στερεωτικά, προστατευτικά ή σταθεροποιητικά μέλη του σώματος (συμπεριλαμβανομένης της παλέτας βάσης για σύνθετα IBC με πλαστικό εσωτερικό δοχείο).

ΣΗΜΕΙΩΣΗ:

Για φορητές δεξαμενές, βλέπε Κεφάλαιο 6.7.

"Swap-body", βλέπε "Container".

T

"Tank": "Δεξαμενή" σημαίνει ένα περίβλημα, συμπεριλαμβανομένων του δομικού εξοπλισμού του και του εξοπλισμού εξυπηρέτησης. Ο όρος "δεξαμενή" όταν χρησιμοποιείται χωριστά, σημαίνει εμπορευματοκιβώτιο-δεξαμενή, φορητή δεξαμενή, αποσυναρμολογούμενη δεξαμενή ή σταθερή δεξαμενή, όπως ορίζονται στο παρόν Μέρος, που μπορεί να είναι δεξαμενή στοιχείων οχημάτων συστοιχίας ή MEGCs (βλέπε επίσης "αποσυναρμολογούμενη δεξαμενή", "σταθερή δεξαμενή", "φορητή δεξαμενή" και "εμπορευματοκιβώτιο αερίων πολλαπλών-στοιχείων").

ΣΗΜΕΙΩΣΗ:

Για φορητές δεξαμενές, βλέπε παράγραφο 6.7.4.1.

"Tank-container": Ο όρος "εμπορευματοκιβώτιο-δεξαμενή" σημαίνει είδος εξοπλισμού μεταφοράς που ταιριάζει με τον ορισμό του όρου "εμπορευματοκιβώτιο" και συνίσταται από ένα περίβλημα και είδη εξοπλισμού, συμπεριλαμβανομένου του εξοπλισμού διευκόλυνσης κίνησης του εμπορευματοκιβώτιο-δεξαμενή χωρίς σημαντική αλλαγή συμπεριφοράς, κατασκευασμένο για να μεταφέρει υγρές, αεριώδεις, σε σκόνη ή σε κόκκους ουσίες, και που έχει χωρητικότητα πάνω από 0,45 m3 (450 λίτρα).

ΣΗΜΕΙΩΣΗ:

IBCs που πληρούν τις απαιτήσεις του Κεφαλαίου 6.5 δεν θεωρούνται εμπορευματοκιβώτια- δεξαμενές.

"Tank-container/portable tank operator": "Χειριστής εμπορευματοκιβώτιου- δεξαμενής ή φορητής δεξαμενής" σημαίνει μια επιχείρηση στης οποίας το όνομα ανήκει το εμπορευματοκιβώτιο- δεξαμενή ή φορητή δεξαμενή.

"Tank swap body": θεωρείται ένα εμπορευματοκιβώτιο- δεξαμενή.

"Tank-wagon": Ο όρος "βαγόνι - δεξαμενή" σημαίνει βαγόνι κατασκευασμένο για τη μεταφορά υγρών, αερίων ή ουσιών σε σκόνη ή σε κόκκους και περιλαμβάνει μία ή περισσότερες σταθερές δεξαμενές. Επί πλέον του κυρίως βαγονιού, ή των κινητών μονάδων που χρησιμοποιούνται αντ' αυτού, το βαγόνι-δεξαμενή περιλαμβάνει ένα ή περισσότερα περιβλήματα, τα είδη εξοπλισμού τους και τα εξαρτήματα για την πρόσδεσή τους στο βαγόνι ή τις κινητές μονάδες.

"Technical/biological name": "Τεχνική/Βιολογική ονομασία" είναι η ονομασία σε χρήση τώρα σε επιστημονικά και τεχνικά εγχειρίδια, περιοδικά και κείμενα. Εμπορικές ονομασίες δεν θα χρησιμοποιούνται για αυτό το σκοπό.

"Test pressure" "πίεση δοκιμής" σημαίνει τη μέγιστη πίεση που αναπτύσσεται στη δεξαμενή κατά τη δοκιμή πίεσης [βλέπε επίσης "πίεση υπολογισμού", "πίεση εκκένωσης", "πίεση πληρώσεως" και "μέγιστη πίεση εργασίας (πίεση μετρητή)"].

ΣΗΜΕΙΩΣΗ:

Για φορητές δεξαμενές, βλέπε Κεφάλαιο 6.7.

"Transport unit": Ο όρος "μονάδα μεταφοράς" σημαίνει αυτοκίνητο όχημα χωρίς προσαρτημένο ρυμουλκούμενο όχημα, ή συρμό αποτελούμενο από αυτοκίνητο όχημα και προσαρτημένο ρυμουλκούμενο όχημα.

"Tray": "Δίσκος" (Κλάση 1) εννοεί φύλλο από μέταλλο, πλαστικό, ίνες, ή άλλο κατάλληλο υλικό που τοποθετείται στην εσωτερική, ενδιάμεση ή εξωτερική συσκευασία και επιτυγχάνει προσαρμογή σε τέτοια συσκευασία. Η επιφάνεια του δίσκου μπορεί να έχει τέτοιο σχήμα ούτως ώστε συσκευασίες ή είδη να μπορούν να εισαχθούν, να κρατούνται με ασφάλεια και να είναι διαχωρισμένα το ένα από το άλλο.

"Tube": "Σωλήνας" (Κλάση 2) είναι ένα μεταφερόμενο δοχείο πίεσης χωρίς ραφή με χωρητικότητα άνω των 150 λίτρων και λιγότερη των 5000 λίτρων.

U

"Undertaking" βλέπε "Enterprise".

"UN Model Regulations": είναι οι υποδειγματικοί κανονισμοί που αποτελούν παράρτημα της ενδέκατης αναθεωρημένης έκδοσης των συστάσεων για τη μεταφορά επικίνδυνων εμπορευμάτων, έκδοση των Ηνωμένων Εθνών (ST/SG/AC.10/1/Rev.11).

"UN number": Αριθμός "UN" είναι ο τετραψήφιος αριθμός αναγνώρισης της ουσίας ή είδους σύμφωνα με τους υποδειγματικούς κανονισμούς του ΟΗΕ.

V

"Vacuum-operated waste tank": "Δεξαμενή αποβλήτων λειτουργίας εν κενώ" είναι μια σταθερή ή αποσυναρμολογούμενη δεξαμενή που χρησιμοποιείται πρωταρχικά για τη μεταφορά επικίνδυνων αποβλήτων, με ειδικά κατασκευαστικά στοιχεία και/ ή εξοπλισμό που διευκολύνει τη φόρτωση και εκφόρτωση αποβλήτων όπως ορίζεται στο Κεφάλαιο 6.10. Μια δεξαμενή που πληρεί τις απαιτήσεις του Κεφαλαίου 6.7 ή 6.8 δεν θεωρείται δεξαμενή αποβλήτων λειτουργίας εν κενώ.

"Vacuum valve": "Βαλβίδα κενού" είναι μια συσκευή με ελατήριο που ενεργοποιείται αυτόματα υπό πίεση και ο σκοπός της οποίας είναι η προστασία της δεξαμενής από μη αποδεκτή υπερβολική εσωτερική πίεση.

W

"Wagon": "Βαγόνι" σημαίνει ένα σιδηροδρομικό όχημα χωρίς δικά του μέσα προώθησης το οποίο κινείται με δικούς του τροχούς πάνω σε σιδηροτροχιές και χρησιμοποιείται για την μεταφορά εμπορευμάτων.

"Wagon load": "Φορτίο Βαγονιού" σημαίνει την αποκλειστική χρήση ενός βαγονιού, ανεξαρτήτως από το εάν χρησιμοποιείται εξολοκλήρου ή μερικώς ο χώρος φόρτωσης.

ΣΗΜΕΙΩΣΗ:

Ο αντίστοιχος όρος για την Κλάση 7 είναι "αποκλειστική χρήση" (βλέπε 2.2.7.2).

"Wastes": "Απόβλητα" είναι οι ουσίες, διαλύματα, μείγματα ή είδη για τα οποία δεν προβλέπεται απευθείας χρήση αλλά τα οποία μεταφέρονται για επανεπεξεργασία, απόρριψη, εξαφάνιση με αποτέφρωση ή άλλες μεθόδους διάθεσης.

"Wooden barrel": "Ξύλινο βαρέλι" είναι μια συσκευασία κατασκευασμένη από φυσικό ξύλο, κυκλικής διατομής, που έχει κυρτά τοιχώματα, συνίσταται από σανίδες και κεφαλές και είναι εξοπλισμένη με τσέρκια.

"Wooden IBC": "Ξύλινο IBC" Τα ξύλινα IBC συνίστανται από ένα άκαμπτο ή πτυσσόμενο ξύλινο σώμα, μαζί με μία εσωτερική επένδυση (αλλά χωρίς εσωτερική συσκευασία) και κατάλληλο εξοπλισμό εξυπηρέτησης και δόμησης.

"Woven plastics": "Υφαντό πλαστικό" (για εύκαμπτα IBC) σημαίνει ένα υλικό φτιαγμένο από τεντωμένες ταινίες ή μονονήματα από κατάλληλο πλαστικό υλικό.

1.2.2. Μονάδες μέτρησης

1.2.2.1.

>ΘΕΣΗ ΠΙΝΑΚΑ>

1.2.2.2. Αν δεν δηλώνεται ρητά κάτι διαφορετικό, το σύμβολο "%" στην οδηγία αυτή αντιπροσωπεύει:

α) στην περίπτωση μειγμάτων στερεών ή υγρών, και επίσης στην περίπτωση διαλυμάτων ή στερεών που έχουν διαβραχεί με υγρό: ποσοστό μάζας βάσει της συνολικής μάζας του μείγματος, του διαλύματος ή του διαποτισμένου στερεού·

β) στην περίπτωση συμπιεσμένων αεριωδών μειγμάτων, όταν πληρώνονται υπό πίεση, ποσοστό κατ'όγκο βάσει του συνολικού όγκου του αεριώδους μείγματος ή όταν πληρώνονται υπό μάζα, ποσοστό κατά βάρος βάσει του συνολικού βάρους του μείγματος·

γ) στην περίπτωση μειγμάτων υγροποιημένων αερίων και αερίων διαλυμένων υπό πίεση: ποσοστό κατά βάρος βάσει του συνολικού βάρους του μείγματος.

1.2.2.3. Πιέσεις κάθε είδους σχετικές με τα δοχεία (όπως πίεση δοκιμασίας, εσωτερική πίεση, πίεση ανοίγματος βαλβίδας ασφαλείας), σημειώνονται πάντα σαν πιέσεις μετρητή (πιέσεις μεγαλύτερες από την ατμοσφαιρική πίεση). Ωστόσο, η τάση ατμών των ουσιών εκφράζεται πάντα σε απόλυτη πίεση.

1.2.2.4. Όπου η παρούσα οδηγία καθορίζει βαθμό πληρώσεως δοχείων, ο βαθμός αυτός πληρώσεως αναφέρεται πάντα σε θερμοκρασία 15 °C των ουσιών, εκτός αν σημειώνεται κάποια άλλη θερμοκρασία.

ΚΕΦΑΛΑΙΟ 1.3

Εκπαίδευση ατόμων αναμειγμένων στη μεταφορά επικίνδυνων εμπορευμάτων

1.3.1. Σκοπός

Τα άτομα που έχουν προσληφθεί από τους συμμετέχοντες που αναφέρονται στο Κεφάλαιο 1.4, των οποίων τα καθήκοντα αφορούν τη μεταφορά επικίνδυνων εμπορευμάτων, θα λαμβάνουν εκπαίδευση σχετικά με τις προϋποθέσεις που διέπουν τη μεταφορά τέτοιων εμπορευμάτων ανάλογα με τις υπευθυνότητες και τα καθήκοντά τους.

ΣΗΜΕΙΩΣΗ:

Σχετικά με την εκπαίδευση του συμβούλου ασφαλείας, βλέπε 1.8.3.

1.3.2. Φύση της εκπαίδευσης

Η εκπαίδευση θα έχει τη μορφή που ακολουθεί, αναλογικά με την ευθύνη και τα καθήκοντα του ενδιαφερόμενου ατόμου.

1.3.2.1. Εισαγωγή

Το προσωπικό θα είναι εξοικειωμένο με τις γενικές προϋποθέσεις των προβλεπομένων για τη μεταφορά των επικίνδυνων εμπορευμάτων.

1.3.2.2. Ειδική εκπαίδευση ανά λειτουργία

Το προσωπικό θα λάβει λεπτομερή εκπαίδευση, ευθέως ανάλογη των καθηκόντων και υπευθυνοτήτων τους στις απαιτήσεις των κανονισμών που αφορούν τη μεταφορά επικίνδυνων εμπορευμάτων.

Όπου η μεταφορά επικίνδυνων εμπορευμάτων περιλαμβάνει μια επιχείρηση πολυτροπικής μεταφοράς, το προσωπικό θα είναι ενήμερο σχετικά με τις απαιτήσεις που αφορούν τα άλλα μέσα μεταφοράς.

1.3.2.3. Εκπαίδευση ασφαλείας

Ανάλογα με το βαθμό κινδύνου σωματικής βλάβης ή έκθεσης που προέρχονται από ένα συμβάν σχετικό με τη μεταφορά επικίνδυνων εμπορευμάτων, συμπεριλαμβανομένων της φόρτωσης και εκφόρτωσης, το προσωπικό θα εκπαιδευθεί σχετικά με τους κινδύνους και τα ατυχήματα που παρουσιάζονται στα επικίνδυνα εμπορεύματα.

Η εκπαίδευση που θα παρασχεθεί θα έχει ως στόχο την ενημέρωση του προσωπικού για τον ασφαλή χειρισμό και τα μέτρα επείγουσας ανταπόκρισης.

1.3.2.4. Εκπαίδευση για την Κλάση 7

Για τους σκοπούς της Κλάσης 7, το προσωπικό θα λάβει κατάλληλη εκπαίδευση σχετικά με τους κινδύνους ακτινοβολίας που εμπεριέχονται και με τις προφυλάξεις που θα λαμβάνονται ώστε να περιοριστεί η έκθεση των ίδιων αλλά και άλλων ατόμων που τυχόν επηρεαστούν από τις πράξεις τους.

1.3.3. Τεκμηρίωση

Λεπτομερής καταγραφή της εκπαίδευσης θα τηρείται και από τον εργοδότη και από τον εργαζόμενο και θα επαληθεύεται με την έναρξη νέας εργοδοσίας. Η εκπαίδευση θα συμπληρώνεται περιοδικά με ανανεωτική εκπαίδευση ώστε να λαμβάνονται υπόψη αλλαγές στους κανονισμούς.

ΚΕΦΑΛΑΙΟ 1.4

Υποχρεώσεις ασφάλειας των συμμετέχοντων

1.4.1. Γενικά μέτρα ασφάλειας

1.4.1.1. Οι συμμετέχοντες στη μεταφορά επικίνδυνων εμπορευμάτων θα λαμβάνουν τα κατάλληλα μέτρα σχετικά με τη φύση και το μέγεθος των προβλέψιμων κινδύνων, για την αποφυγή ζημιάς ή σωματικής βλάβης και, αν είναι απαραίτητο, για τον περιορισμό των συνεπειών τους. Σε όλες τις περιπτώσεις, θα συμμορφώνονται με τις απαιτήσεις της παρούσας οδηγίας στους αντίστοιχους τομείς τους.

1.4.1.2. Όπου υπάρχει άμεση πιθανότητα διακινδύνευσης της ασφάλειας του κοινού, οι συμμετέχοντες θα ειδοποιήσουν αμέσως τις υπηρεσίες εκτάκτου ανάγκης και θα παράσχουν σε αυτές τις πληροφορίες που χρειάζονται για να ενεργήσουν.

1.4.1.3. Η παρούσα οδηγία μπορεί να καθορίσει κάποιες από τις υποχρεώσεις των διαφόρων συμμετεχόντων.

Αν κάποιο από τα συμβαλλόμενα μέρη θεωρεί πως δεν διακυβεύεται η ασφάλεια, μπορεί εντός της εγχώριας νομοθεσίας να μεταφέρει τις υποχρεώσεις που αφορούν ένα συγκεκριμένο συμμετέχοντα σε έναν ή πολλούς άλλους συμμετέχοντες, αρκεί να πληρούνται οι προϋποθέσεις των 1.4.2 και 1.4.3.

Οι προϋποθέσεις των 1.2.1, 1.4.2 και 1.4.3 σχετικά με τους ορισμούς των συμμετεχόντων και των αντίστοιχων υποχρεώσεών τους δεν θα επηρεάσει τις προβλέψεις του εγχώριου νόμου που αφορά τις νομικές κυρώσεις (ποινική φύση, ευθύνη κ.λπ.) που έπονται από το γεγονός ότι ο εν λόγω συμμετέχοντας είναι π.χ. μία νομική οντότητα, ένας ελεύθερος επαγγελματίας εργάτης, ένας εργοδότης ή ένας υπάλληλος.

1.4.2. Υποχρεώσεις των κύριων συμμετεχόντων

1.4.2.1. Αποστολέας

1.4.2.1.1. Ο αποστολέας επικίνδυνων εμπορευμάτων υποχρεούται να παραδίνει προς μεταφορά μόνο αποστολές φορτίων οι οποίες συμμορφώνονται με τις απαιτήσεις της παρούσας οδηγίας. Συναφώς με την 1.4.1, θα πρέπει συγκεκριμένα να:

α) εξακριβώνει ότι τα επικίνδυνα εμπορεύματα είναι ταξινομημένα και εξουσιοδοτημένα για μεταφορά σύμφωνα με την παρούσα οδηγία·

β) προμηθεύει τον μεταφορέα με πληροφορίες και στοιχεία και, αν είναι απαραίτητο, με τα απαιτούμενα έγγραφα μεταφοράς και συνοδευτικά έγγραφα (εξουσιοδοτήσεις, εγκρίσεις, ειδοποιήσεις, πιστοποιητικά, κ.λπ.), ιδιαίτερα λαμβάνοντας υπόψη τις απαιτήσεις του Κεφαλαίου 5.4 και των πινάκων στο Μέρος 3·

γ) κάνει χρήση συσκευασιών, μεγάλων συσκευασιών, εμπορευματοκιβωτίων μεσαίας χωρητικότητας για φορτία χύμα (IBCs) και δεξαμενών (βαγόνια-δεξαμενές, βαγόνια με αποσυναρμολογούμενες δεξαμενές, ηλεκτροκίνητα βαγόνια με συσσωρευτή, MEGCs, φορητές δεξαμενές και δεξαμενές-εμπορευματοκιβώτια) εγκεκριμένων και κατάλληλων για τη μεταφορά των εν λόγω ουσιών και φερόντων των επισημάνσεων που υπαγορεύει η παρούσα οδηγία·

δ) συμμορφώνεται με τις απαιτήσεις των μέσων της αποστολής και των περιορισμών της αποστολής·

ε) εξασφαλίζει ότι ακόμα και κενές, ακαθάρτες και μη εξαερωμένες δεξαμενές (βαγόνια-δεξαμενές, βαγόνια με αποσυναρμολογούμενες δεξαμενές, ηλεκτροκίνητα βαγόνια με συσσωρευτή, MEGCs, φορητές δεξαμενές και δεξαμενές-εμπορευματοκιβώτια) ή κενά ακάθαρτα βαγόνια και μεγάλα και μικρά εμπορευματοκιβώτια χύμα φέρουν όλα τις κατάλληλες σημάνσεις και ετικέτες, και ότι οι κενές ακαθάρτες δεξαμενές είναι κλειστές και έχουν τον ίδιο βαθμό στεγανότητας σαν να ήταν γεμάτες.

1.4.2.1.2. Αν ο αποστολέας χρησιμοποιεί τις υπηρεσίες άλλων συμμετεχόντων (συσκευαστής, φορτωτής, πληρωτής, κ.λπ.), θα λάβει τα κατάλληλα μέτρα ώστε να διασφαλίσει τη συμμόρφωση της αποστολής φορτίου με τις απαιτήσεις της παρούσας οδηγίας. Στην περίπτωση 1.4.2.1.1 α), β), γ) και ε), μπορεί να βασιστεί στις πληροφορίες και τα στοιχεία που του δόθηκαν από τους άλλους συμμετέχοντες.

1.4.2.1.3. Όταν ο αποστολέας ενεργεί εκ μέρους τρίτου, ο τελευταίος θα ενημερώνει γραπτώς τον αποστολέα για το ότι πρόκειται για επικίνδυνα εμπορεύματα και θα του γνωστοποιεί όλες τις πληροφορίες και τα στοιχεία που χρειάζεται για να εκπληρώσει τις υποχρεώσεις του.

1.4.2.2. Μεταφορέας

1.4.2.2.1. Στα πλαίσια της 1.4.1, ο μεταφορέας που αναλαμβάνει τα εμπορεύματα προς μεταφορά θα πρέπει στο σημείο της αναχώρησης, με αντιπροσωπευτικά δείγματα, συγκεκριμένα να:

α) εξακριβώνει ότι τα επικίνδυνα εμπορεύματα προς μεταφορά είναι εξουσιοδοτημένα για μεταφορά σύμφωνα με την παρούσα οδηγία·

β) εξακριβώνει ότι τα προβλεπόμενα έγγραφα είναι πάνω στις μεταφορικές μονάδες·

γ) εξακριβώνει οπτικά ότι τα βαγόνια και φορτία δεν έχουν εμφανή ελαττώματα, διαρροές ή ρωγμές, ελλιπή εξοπλισμό, κ.λπ.·

δ) εξακριβώνει ότι η ημερομηνία προθεσμίας για τον επόμενο έλεγχο των βαγονιών-δεξαμενών, ηλεκτροκίνητων βαγονιών με συσσωρευτή, σταθερών δεξαμενών, αποσυναρμολογούμενων δεξαμενών, φορητών δεξαμενών, δεξαμενών- εμπορευματοκιβωτίων και MEGCs δεν έχει εκπνεύσει·

ε) επιβεβαιώνει ότι τα βαγόνια δεν είναι υπερφορτωμένα·

στ) εξακριβώνει ότι οι ετικέτες κινδύνου και οι σημάνσεις που προβλέπονται για τα βαγόνια επισυνάπτονται,

Όπου είναι κατάλληλο, αυτό θα γίνεται με βάση τα έγγραφα μεταφοράς και τα συνοδευτικά έγγραφα, με οπτική επιθεώρηση του βαγονιού ή των εμπορευματοκιβωτίων και, όπου χρειάζεται, του φορτίου.

Συνίσταται σύμφωνα με τις διατάξεις αυτής της παραγράφου εάν το σημείο 5 του εγγράφου UIC 471-3 έχει εφαρμογή.

1.4.2.2.2. Ο μεταφορέας μπορεί πάραυτα στην περίπτωση 1.4.2.2.1 α), β), ε) και στ), να βασιστεί στις πληροφορίες και τα στοιχεία που του δόθηκαν από άλλους συμμετέχοντες.

1.4.2.2.3. Εάν ο μεταφορέας παρατηρήσει παραβίαση των απαιτήσεων της παρούσας οδηγίας, σύμφωνα με την 1.4.2.2.1, δεν θα αποστείλει το φορτίο ώσπου το ζήτημα να διευθετηθεί.

1.4.2.2.4. Εάν, κατά τη διάρκεια του ταξιδιού, παρατηρηθεί παραβίαση που θα μπορούσε να διακινδυνεύσει την ασφάλεια της επιχείρησης, η αποστολή θα πρέπει να σταματήσει το γρηγορότερο δυνατό δεδομένων των προϋποθέσεων της ασφάλειας της κυκλοφορίας, της ασφαλούς ακινητοποίησης της αποστολής και της ασφάλειας του κοινού. Η επιχείρηση μεταφοράς μπορεί να συνεχιστεί μόνο όταν η αποστολή συμμορφωθεί με τους αρμόζοντες κανονισμούς. Η αρμόδια αρχή (αρχές) για το υπόλοιπο του ταξιδιού μπορεί να εξουσιοδοτήσει τη συνέχιση της επιχείρησης μεταφοράς.

Στην περίπτωση που η ζητούμενη συμμόρφωση δεν μπορεί να επιτευχθεί και η εξουσιοδότηση δεν μπορεί να δοθεί για το υπόλοιπο του ταξιδιού, η αρμόδια αρχή(αρχές) θα παρέχουν στο μεταφορέα την απαραίτητη διοικητική βοήθεια. Το ίδιο ισχύει και στην περίπτωση που ο μεταφορέας ενημερώσει την αρμόδια αρχή(αρχές) ότι η επικινδυνότητα των μεταφερόμενων εμπορευμάτων δεν του επισημάνθηκε από τον αποστολέα και ότι επιθυμεί, δυνάμει του ισχύοντος νόμου περί μεταφορικών συμβάσεων, να εκφορτώσει, να καταστρέψει τα εμπορεύματα ή να τα καταστήσει αβλαβή.

1.4.2.3. Παραλήπτης

1.4.2.3.1. Ο παραλήπτης έχει την υποχρέωση να μην αρνηθεί την παραλαβή των εμπορευμάτων χωρίς σοβαρούς λόγους και να επιβεβαιώσει, μετά την εκφόρτωση, ότι έχουν ακολουθηθεί οι προϋποθέσεις της παρούσας οδηγίας που τον αφορούν.

Συναφώς με την 1.4.1, θα πρέπει συγκεκριμένα να:

α) επιτελεί στις περιπτώσεις που προβλέπεται από αυτή την οδηγία τον προβλεπόμενο καθαρισμό και την απολύμανση των βαγονιών και εμπορευματοκιβωτίων·

β) διασφαλίζει ότι τα εμπορευματοκιβώτια αφού εκκενωθούν, καθαριστούν και απολυμανθούν, δεν φέρουν πλέον σημάνσεις ή πορτοκαλί πινακίδες

Ένα βαγόνι ή εμπορευματοκιβώτιο μπορεί να επιστραφεί ή να ξαναχρησιμοποιηθεί μόνο εφόσον έχουν ικανοποιηθεί οι παραπάνω απαιτήσεις.

1.4.2.3.2. Εάν ο παραλήπτης χρησιμοποιεί τις υπηρεσίες άλλων συμμετεχόντων (εκφορτωτής, καθαριστής, υπηρεσία απολύμανσης, κ.λπ.) θα πρέπει να λάβει κατάλληλα μέτρα για την εξασφάλιση της συμμόρφωσης με τις απαιτήσεις της παραγράφου 1.4.2.3.1.

1.4.3. Υποχρεώσεις των άλλων συμμετεχόντων

Ένας μη εξαντλητικός κατάλογος των άλλων συμμετεχόντων και των αντίστοιχων υποχρεώσεών τους δίνεται παρακάτω. Οι υποχρεώσεις των άλλων συμμετεχόντων πηγάζουν από την παράγραφο 1.4.1 παραπάνω στο βαθμό που γνωρίζουν ή έπρεπε να γνωρίζουν ότι τα καθήκοντά τους εκτελούνται στα πλαίσια μιας επιχείρησης μεταφοράς υπαγόμενης σε αυτή την οδηγία.

1.4.3.1. Φορτωτής

1.4.3.1.1. Συναφώς με την 1.4.1, ο φορτωτής έχει τις παρακάτω συγκεκριμένες υποχρεώσεις:

α) θα παραδίδει τα επικίνδυνα εμπορεύματα στο μεταφορέα μόνο εάν είναι εξουσιοδοτημένα προς μεταφορά σύμφωνα με την παρούσα οδηγία·

β) θα ελέγχει, στην παράδοση προς μεταφορά συσκευασμένων επικίνδυνων εμπορευμάτων ή ακαθάριστων κενών συσκευασιών, εάν η συσκευασία είναι φθαρμένη. Δεν θα παραδώσει κόλο του οποίου η συσκευασία είναι φθαρμένη, ιδιαίτερα αν δεν είναι στεγανό, και υπάρχουν διαρροές ή πιθανότητα διαρροών της επικίνδυνης ουσίας, έως ότου επισκευαστεί η φθορά. Αυτή η υποχρέωση ισχύει επίσης για κενές ακαθάριστες συσκευασίες·

γ) θα συμμορφώνεται με τις ειδικές απαιτήσεις φόρτωσης και χειρισμού όταν φορτώνει επικίνδυνα εμπορεύματα σε ένα βαγόνι, ή μεγάλο εμπορευματοκιβώτιο·

δ) θα τηρεί τις απαιτήσεις των σημάνσεων πάνω στο βαγόνι ή το μεγάλο εμπορευματοκιβώτιο ή των πορτοκαλί πινακίδων πάνω στο βαγόνι ή το μεγάλο εμπορευματοκιβώτιο κατά την απευθείας παράδοση επικίνδυνων εμπορευμάτων προς μεταφορά·

ε) κατά τη φόρτωση κόλων, θα συμμορφώνεται με τις απαγορεύσεις περί μεικτής φόρτωσης λαμβάνοντας υπόψη επικίνδυνα εμπορεύματα ήδη στο όχημα ή σε μεγάλο εμπορευματοκιβώτιο και με τις απαιτήσεις σχετικά με την απομόνωση τροφίμων, άλλων αναλωσίμων ή ζωοτροφών.

1.4.3.1.2. Ο φορτωτής μπορεί πάραυτα στην περίπτωση 1.4.3.1.1 α), δ) και ε) να βασιστεί στις πληροφορίες και τα στοιχεία που του δόθηκαν από άλλους συμμετέχοντες.

1.4.3.2. Συσκευαστής

Συναφώς με την 1.4.1, ο συσκευαστής θα συμμορφώνεται συγκεκριμένα με τα κάτωθι:

α) τις απαιτήσεις σχετικά με τις συνθήκες συσκευασίας, ή συνθήκες μεικτής συσκευασίας και

β) τις απαιτήσεις σχετικά με τη σήμανση και τις ετικέτες των κόλων, όταν προετοιμάζει κόλα προς μεταφορά.

1.4.3.3. Πληρωτής

Συναφώς με την 1.4.1, ο πληρωτής έχει τις κάτωθι συγκεκριμένες υποχρεώσεις:

α) θα εξακριβώνει πριν την πλήρωση των δεξαμενών ότι τόσο αυτές όσο και ο εξοπλισμός τους είναι τεχνικά σε ικανοποιητική κατάσταση·

β) θα εξακριβώνει ότι η ημερομηνία προθεσμίας για τον επόμενο έλεγχο των βαγονιών-δεξαμενών, ηλεκτροκίνητων βαγονιών με συσσωρευτή, βαγονιών με αποσυναρμολογούμενες δεξαμενές, φορητών δεξαμενών, δεξαμενών-εμπορευματοκιβωτίων και MEGCs δεν έχει εκπνεύσει·

γ) θα γεμίζει μόνο δεξαμενές με επικίνδυνα εμπορεύματα εξουσιοδοτημένα για μεταφορά στις δεξαμενές αυτές·

δ) κατά την πλήρωση της δεξαμενής, θα συμμορφώνεται με τις απαιτήσεις σχετικά με επικίνδυνα εμπορεύματα σε παρακείμενα διαμερίσματα·

ε) κατά την πλήρωση της δεξαμενής, θα παρατηρεί το μέγιστο επιτρεπτό βαθμό πλήρωσης ή τη μέγιστη επιτρεπτή μάζα περιεχομένου ανά λίτρο χωρητικότητας για την εκάστοτε ουσία·

στ) μετά την πλήρωση της δεξαμενής, θα ελέγχει τη στεγανότητα των συσκευών κλεισίματος·

ζ) θα διασφαλίζει ότι δεν προσκολλήθηκαν στο εξωτερικό των δεξαμενών επικίνδυνα υπολείμματα της ουσίας με την οποία γέμισαν οι δεξαμενές·

η) κατά την προετοιμασία επικίνδυνων εμπορευμάτων για μεταφορά, θα διασφαλίζει πως οι πορτοκαλί πινακίδες και κάρτες ή ετικέτες που υπαγορεύονται επισυνάπτονται στις δεξαμενές, στα βαγόνια και στα μεγάλα ή μικρά εμπορευματοκιβώτια που γεμίζονται από αυτόν σύμφωνα με τις απαιτήσεις·

θ) θα παρατηρεί πριν και μετά την πλήρωση των δεξαμενών - βαγονιών με υγροποιημένο αέριο, τις σχετικές ειδικές απαιτήσεις ελέγχου.

1.4.3.4. Χειριστής εμπορευματοκιβωτίων-δεξαμενών/φορητών δεξαμενών

Συναφώς με την 1.4.1, ο χειριστής εμπορευματοκιβωτίων- δεξαμενών/φορητών δεξαμενών συγκεκριμένα θα:

α) διασφαλίζει τη συμμόρφωση με τις απαιτήσεις για την κατασκευή, εξοπλισμό, ελέγχους και σημάνσεις·

β) διασφαλίζει ότι η συντήρηση των δεξαμενών και του εξοπλισμού τους γίνεται με τέτοιο τρόπο ώστε να διασφαλίζεται ότι, υπό κανονικές συνθήκες λειτουργίας, το εμπορευματοκιβώτιο-δεξαμενή ή φορητή δεξαμενή ικανοποιούν τις απαιτήσεις της παρούσας οδηγίας έως την επόμενη επιθεώρηση·

γ) πραγματοποιήσει έναν εξαιρετικό έλεγχο όταν η ασφάλεια του κελύφους ή του εξοπλισμού του είναι πιθανό να έχει ζημιωθεί από κάποια επισκευή, μετατροπή ή ατύχημα.

1.4.3.5. Χειριστής δεξαμενής-βαγονιού

Συναφώς με την 1.4.1, ο χειριστής δεξαμενής- βαγονιού συγκεκριμένα θα:

α) διασφαλίζει τη συμμόρφωση με τις απαιτήσεις για την κατασκευή, εξοπλισμό, ελέγχους και σημάνσεις·

β) διασφαλίζει ότι η συντήρηση των δεξαμενών και του εξοπλισμού τους γίνεται με τέτοιο τρόπο ώστε να διασφαλίζεται ότι, υπό κανονικές συνθήκες λειτουργίας, η δεξαμενή- βαγόνι ικανοποιεί τις απαιτήσεις της παρούσας οδηγίας έως την επόμενη επιθεώρηση·

γ) πραγματοποιήσει έναν εξαιρετικό έλεγχο όταν η ασφάλεια της δεξαμενής ή του εξοπλισμού της είναι πιθανό να έχει ζημιωθεί από κάποια επισκευή, μετατροπή ή ατύχημα.

ΚΕΦΑΛΑΙΟ 1.5

Εξαιρέσεις

1.5.1. Προσωρινές εξαιρέσεις

1.5.1.1. Για λόγους προσαρμογής των απαιτήσεων της παρούσας οδηγίας στις τεχνολογικές και βιομηχανικές εξελίξεις, οι αρμόδιες αρχές των συμβαλλόμενων μερών μπορούν να συμφωνήσουν απευθείας μεταξύ τους να εξουσιοδοτήσουν ορισμένες επιχειρήσεις μεταφοράς στις περιφέρειές τους μέσω προσωρινών εξαιρέσεων από τις απαιτήσεις της παρούσας οδηγίας, αρκεί να μην διακυβεύεται έτσι η ασφάλεια. Αυτές οι εξαιρέσεις θα πρέπει να γνωστοποιούνται στην Επιτροπή από την αρμόδια αρχή που έλαβε την πρωτοβουλία της προσωρινής εξαίρεσης.

ΣΗΜΕΙΩΣΗ:

"Ειδική διευθέτηση" σύμφωνα με την παράγραφο 1.7.4 δεν θα θεωρείται μια προσωρινή εξαίρεση σύμφωνα με το παρόν Τμήμα.

1.5.1.2. Η περίοδος ισχύος της προσωρινούς εξαίρεσης δεν θα είναι πάνω από πέντε έτη από την ημερομηνία έναρξης της ισχύος της. Η προσωρινή εξαίρεση θα παύει αυτόματα από την έναρξη ισχύος σχετικής τροποποίησης στην παρούσα οδηγία.

1.5.1.3. Λειτουργίες μεταφοράς στη βάση προσωρινών εξαιρέσεων θα αποτελούν λειτουργίες μεταφοράς στα πλαίσια της παρούσας οδηγίας.

1.5.2. Στρατιωτικές αποστολές

Για τις στρατιωτικές αποστολές, δηλαδή αποστολές ουσιών ή ειδών της Κλάσης 1 που ανήκουν στις ένοπλες δυνάμεις ή για τις οποίες οι ένοπλες δυνάμεις έχουν την ευθύνη (βλέπε παραγράφους 5.2.1.5, 5.2.2.1.8, 5.3.1.1.2, 5.4.1.2.1 στ και 7.2.4, ειδική απαίτηση W2), ισχύουν εξαιρέσεις.

ΚΕΦΑΛΑΙΟ 1.6

Μεταβατικά μέτρα

1.6.1. Γενικά

1.6.1.1. Οι ουσίες και είδη της παρούσας οδηγίας μπορούν να μεταφέρονται ως τις 31 Δεκεμβρίου 2002 σύμφωνα με τις απαιτήσεις της παρούσας οδηγίας(6) εφαρμόσιμες ως τις 30 Ιουνίου 2001.

ΣΗΜΕΙΩΣΗ:

1. Για τις πληροφορίες στο έγγραφο μεταφοράς βλέπε παράγραφο 5.4.1.1.12.

2. Μεταβατικά μέτρα εξαιρέσεων ισχύουν για τη μεταφορά υλικού της Κλάσης 7, βλέπε παράγραφο 1.6.6.4.

1.6.1.2. Οι ετικέτες κινδύνου που ως τις 31 Δεκεμβρίου 1998 ήταν σύμφωνα με τα υποδείγματα που ίσχυαν ως τότε μπορούν να χρησιμοποιηθούν ώσπου να εξαντληθούν τα αποθέματα.

1.6.1.3. Ουσίες και είδη της Κλάσης 1, που ανήκουν στις ένοπλες δυνάμεις ενός κράτους-μέλους, που συσκευάστηκαν πριν την 1 Ιανουαρίου 1990 σύμφωνα με τις απαιτήσεις(7) που ίσχυαν τότε μπορούν να μεταφέρονται μετά τις 31 Δεκεμβρίου 1989 εφόσον οι συσκευασίες διατηρούν την ακεραιότητά τους και δηλώνονται στα έγγραφα μεταφοράς ως στρατιωτικά εμπορεύματα συσκευασμένα πριν την 1 Ιανουαρίου 1990. Θα τηρούνται επίσης οι άλλες απαιτήσεις εφαρμόσιμες από 1 Ιανουαρίου 1990 για αυτήν την Κλάση.

1.6.1.4. Ουσίες και είδη της Κλάσης 1 που συσκευάστηκαν μεταξύ 1 Ιανουαρίου 1990 και 31 Δεκεμβρίου 1996 σύμφωνα με τις απαιτήσεις(8) που ίσχυαν τότε μπορούν να μεταφέρονται μετά τις 31 Δεκεμβρίου 1996, εφόσον οι συσκευασίες διατηρούν την ακεραιότητά τους και δηλώνονται στα έγγραφα μεταφοράς ως εμπορεύματα συσκευασμένα μεταξύ 1 Ιανουαρίου 1990 και 31 Δεκεμβρίου 1996.

1.6.1.5. Τα IBCs που κατασκευάστηκαν σύμφωνα με τις απαιτήσεις των 405(5) και 555(3) που ίσχυαν πριν την 1 Ιανουαρίου 1999, αλλά που δεν είναι σύμφωνα με τις απαιτήσεις των 405(5) και 555(3) μετά την 1 Ιανουαρίου 1999, μπορούν ακόμα να χρησιμοποιούνται.

1.6.2. Δοχεία για την Κλάση 2

1.6.2.1. Δοχεία που κατασκευάστηκαν πριν την 1 Ιανουαρίου 1997 και που δεν είναι σύμφωνα με τις απαιτήσεις της παρούσας οδηγίας εφαρμόσιμες από 1 Ιανουαρίου 1997, αλλά η μεταφορά των οποίων επιτράπηκε υπό τις απαιτήσεις της παρούσας οδηγίας εφαρμόσιμες ως τις 31 Δεκεμβρίου 1996, μπορούν να μεταφέρονται και μετά την ημερομηνία αυτή αν οι περιοδικοί έλεγχοι των απαιτήσεων των οδηγιών συσκευασίας P200 και P203 τηρούνται.

1.6.2.2. Κύλινδροι σύμφωνα με τον ορισμό της παραγράφου 1.2.1 που υποβλήθηκαν σε αρχική επιθεώρηση ή περιοδική επιθεώρηση πριν την 1 Ιανουαρίου 1997 μπορούν να μεταφέρονται κενοί και ακαθάριστοι χωρίς ετικέτα ως την ημερομηνία της επόμενης πλήρωσης ή την επόμενη περιοδική επιθεώρηση.

1.6.3. Βαγόνια - δεξαμενές και ηλεκτροκίνητα βαγόνια με συσσωρευτή

1.6.3.1. Βαγόνια - δεξαμενές κατασκευασμένα πριν την έναρξη ισχύος των απαιτήσεων εφαρμόσιμων από 1 Οκτωβρίου 1978 μπορούν να παραμείνουν σε χρήση αν ο εξοπλισμός της δεξαμενής πληρεί τις απαιτήσεις του Κεφαλαίου 6.8. Το πάχος του τοιχώματος του περιβλήματος, εκτός από την περίπτωση περιβλημάτων για τη μεταφορά υγροποιημένων αερίων υπό ψύξη της Κλάσης 2, θα είναι κατάλληλα για πίεση υπολογισμού όχι μικρότερη από 0,4 MPa (4 bar) (πίεση μανομέτρου) στην περίπτωση μαλακού χάλυβα ή όχι μικρότερη από 200 kPa (2 bar) (πίεση μανομέτρου) στην περίπτωση αλουμινίου και κραμάτων αλουμινίου.

1.6.3.2. Οι περιοδικοί έλεγχοι για βαγόνια-δεξαμενές που διατηρούνται σε χρήση υπό αυτές τις μεταβατικές απαιτήσεις θα γίνονται σύμφωνα με τις απαιτήσεις των παραγράφων 6.8.2.4 και 6.8.3.4 και με τις αρμόζουσες ειδικές απαιτήσεις για τις διάφορες Κλάσεις. Εκτός αν οι προηγούμενες απαιτήσεις ορίζουν μια υψηλότερη πίεση δοκιμής, πίεση δοκιμής 200 kP